2 Matawang Utama Pada Sesi Asia Ini Melonjak!

Matawang AUD dan JPY hari ini dibuka tinggi melihatkan para pelabur menantikan data harga pengguna daripada China untuk melihat perkembangan pembuatan dan perdagangan.
AUD/USD didagangkan pada harga 0.7650, naik sebanyak 0.9% manakala USDJPY turun ke paras 102.33, sebanyak 0.15%.
China merupakan rakan perdagangan utama Australia dan Jepun.
Sebelum data china dikeluarkan, data pinjaman rumah Australia akan dikeluarkan juga hari ini.
 Indeks US Dollar yang menentukan kekuatan USD melihatkan berada di paras 95.04.
Matawang Greenback semalam menguat melawan matawang utama lain setelah data yang dikeluarkan menunjukkan laporan pengangguran turun ke paras terendah sejak 6 minggu dan setelah ECB mengumumkan tiada perangsang tambahan semasa mesyuarat dasr semalam.
Jabatan Buruh Amerika Syarikat memberitahu penurunan kadar mereka yang tidak bekerja merupakan data yang positif buat Amerika Syarikat.
Bagi ECB pula, mereka meningkatkan jangkaan perkembangan ekonomi 2016 daripada 1.6% ke 1.7% namun menurunkan jangkaan 2017 daripada 1.7% ke 1.7%.
Mario Draghi menegaskan dasar kewangan sekarang berkesan dan tida sebarang perubahan akan berlaku melainkan jika perlu.


US Dolar Mengukuh, Harga Emas Dan Minyak Mengalami Kejatuhan – Sesi Eropah

Pasaran Matawang
US dolar mengukuh berbanding matawang lain dalam sesi dagangan Eropah pada hari Jumaat.
Indeks US dolar yang mengukur kekuatan matawang greenback berbanding matawang lain naik 0.13% kepada 91.72 setakat jam 04.15 p.m
Pelabur memberi tumpuan pada laporan data pekerjaan NFP yang akan dikeluarkan pada malam ini.
Berdasarkan laporan perkerjaan lain yang dikeluarkan, tuntunan pengangguran meningkat sebanyak 3,000 pada minggu lepas kepada 250,000. Laporan ini sedikit mengecewakan jika dibandingkan dengan jangkaan penganalisis yang mensasarkan pengurangan sebanyak 6000 tuntunan.
 Matawang EUR/USD menyusut sebanyak 0.07% kepada 1.2058. Manakala matawang GBP/USD mengukuh sedikit sebanyak 0.1% kepada 1.3552.
Pasaran Komoditi
Harga minyak jatuh dalam sesi dagangan Eropah. Harga minyak mentah WIT mencatat kejatuhan sebanyak 0.32% kepada $61.81, manakala Brent mencatat kejatuhan sebanyak 0.34% kepada $67.84 setakat jam 04.15 p.m
Kejatuhan ini disebabkan lebihan pengeluaran galian minyak US.
Harga emas mengalami kejatuhan berikutan tumpuan pelabur pada data NFP yang akan dikeluarkan malam ini.


ADP: Kanada Tambah 30,400 Pekerjaan Pada Bulan Lalu!

Jumlah pekerjaan di Kanada bertambah sebanyak 30,400 pekerjaan pada bulan lalu berbanding bulan Mei. Matawang USDCAD menunjukkan sedikit reaksi selepas data ini dikeluarkan dengan pengukuhan sehingga paras 1.30842 setakat ini.

 Pada bulan Mei, data ADP telah menunjukkan kemerosotan sebanyak 36,700 pekerjaan setelah dinilai semula. Peningkatan jumlah pekerjaan pada bulan Jun, didorong oleh sektor pembinaan yang menambah 10,400 pekerjaan. Selain itu, sektor perniagaan, professional dan perkhidmatan menyumbang sebanyak 8,800 pekerjaan. Manakala sektor pengangkutan dan utiliti menambah sebanyak 7,000 pekerjaan.
Laporan ADP adalah berdasarkan analisis data daripada 40,000 syarikat.


Ketidaktentuan Pasaran Menjelang Pilihanraya Presiden AS Menjadikan US Dollar Terjun Dalam Sesi Asia!

Aussie didagang stabil dalam sesi Asia pada Rabu berikutan ketidaktentuan pasaran menjelang pilihanraya presiden 8 November nanti.
AUD/USD, 30 minit
Australia melaporkan kelulusan pelan bangunan bagi bulan September menurun 3.0%. Matawang AUD didagang pada 0.7652.
Dalam masa yang sama, USD/JPY dan GBP/USD membuat junaman dalam sesi Asia.
USD/JPY, 30 minit
US Dollar Index yang mengukur kekuatan matawang juga kali terakhir dinilai pada 97.76.
Terdahulu, New Zealand melaporkan kadar pengangguran turun pada suku ketiga berbanding angka yang dicatat sebelum ini.
 Dalam sesi ini, NZD/USD dinilai meningkat 0.36%.
NZD/USD, 30 minit
Pasaran matawang juga dijangka sibuk kerana banyak data akan dikeluarkan oleh bank-bank pusat utama dunia. Bank pusat AS dijangka tidak mengbah sebarang kadar pada mesyuarat kali ini, namun berpotensi untuk meningkatkan kadar tersebut Disember nanti.
Buat masa ini, pasaran menjangkakan lebih 73.6% kenaikan akan berlaku pada Disember nanti.
Semalam, US Dollar mencecah tahap terendah walaupun data positif dikeluarkan melalui sektor pembuatan apabila pasaran kekal dalam keadaan tunggu dan lihat untuk sebarang isyarat dalam pertemuan Fed minggu ini.
US Dollar juga terus menjunam disebabkan sentimen kenaikan kadar apabila tercetusnya kontroversi mengenai emel peribadi yang digunakan oleh Clinton sewaktu memegang jawatan sebagai Setiausaha Negara AS.
China Nafikan Negara Tersebut Bakal dilanda Krisis Kewangan!


US Dollar Kekal Lemah Setakat Pada Petang Ini

US dolar melemah berbanding enam matawang utama yang lain pada hari Jumaat dan dilihat kebanyakan bank-bank bercuti pada hari jumaat.
Indeks US dolar melemah berbanding enam matawang utama yang lain sebanyak 0.01% kepada paras harga 89.75 setakat pada pukul 5.38 petang.
US dolar dilihat tidak membuat kenaikan walaupun data ekonomi Amerika Syarikat menunjukkan bacaan petunjuk ekonomi yang memberangsangkan.
 Data inflasi yang dikatakan menjadi pilihan utama The Fed iaitu Indeks harga perbelanjaan penggunaan peribadi (PCE), meningkat pada bacaan 1.6% dalam tempoh 12 bulan hingga Februari. Bacaan kali ini adalah sejajar dengan ramalan pasaran.
Satu lagi laporan menunjukkan tuntutan pengangguran menurun sebanyak 12,000 kepada 215,000 untuk minggu berakhir 24 Mac. Jumlah ini kurang daripada jangkaan pasaran yang menjangka tambahan 230,000 tuntutan pengangguran pada minggu lalu.
Sementara itu, Jabatan Perdagangan berkata perbelanjaan pengguna, yang menyumbang lebih daripada dua pertiga aktiviti ekonomi A.S., menepati jangkaan yang meningkat 0.2% bulan lepas.
Pasaran Eropah dan A.S. ditutup pada hari Jumaat, di mana jumlah dagangan dijangka begitu kecil. US dollar ketika ini melemah berbanding matawang-matawang utama yang lain dengan EUR/USD naik 0.24%, GBP/USD naik 0.26%, AUD/USD naik 0.25%, dan USD/JPY susut 0.24%.


Pound Susut Menjelang Belanjawan UK!

Melangkah masuk ke sesi Eropah, semua mata tertumpu pada belanjawan tahunan UK yang akan diumumkan oleh Menteri Kewangan Rishi Sunak pada hari ini.
Peruntukan bernilai £7 bilion kepada Perkhidmatan Kesihatan Kebangsaan (NHS) UK dan kenaikan gaji minimum kepada £10 telah dibincangkan sebagai tawaran yang menjanjikan daripada Rishi Sunak sebelum ini.
Namun, apa yang menjadi tanda tanya sekarang adalah bagaimana mereka akan mengekang peningkatan dalam defisit belanjawan dan lonjakan inflasi semasa.
 Dengan pendirian fiskal yang lebih hawkish berbanding rakan sejawatannya, Sunak membuatkan pelabur dan penggubal dasar tidak senang kerana inflasi yang tinggi di tengah-tengah kekurangan pasaran buruh dan gangguan rantaian bekalan dijangka menjejaskan ekonomi.
Angkara faktor ini, pound sterling gagal memanfaatkan peluang untuk mengekalkan pengukuhan dari jangkaan kenaikan kadar faedah oleh Bank Pusat England (BOE).
Ketika penulisan, pound sterling didagangkan merosot pada sekitar harga 1.3730 berbanding dolar greenback yang terus menunjukkan pengukuhan pada sesi dagangan hari ini.
Sementara itu, penggubal dasar BOE Silvana Tenreyro mengatakan beliau memerlukan lebih banyak masa untuk menilai bagaimana penamatan subsidi pekerjaan oleh kerajaan menjejaskan pasaran buruh, memberi indikasi bahawa beliau tidak melihat keperluan mendesak untuk menaikkan kadar.


Analisis Teknikal AUD/USD – Timeframe H1 – 12/04/2018

Jika diperhatikan, AUD/USD bullish sejak Isnin lalu dan kenaikan kini dicatatkan hampir 110 pips minggu ini. Ia mulai sideways sekitar harga antara Key Support dan Key Resistance  dan dijangkakan ia berpotensi membentuk pattern bullish rectangle jika berjaya untuk breakout Key Resistance 1.7770 hari ini.
 Jika bullish, target bullish yang berpotensi dicapai adalah 0.7800 atau lebih tinggi bagi membentuk new HH. Walaubagaimanapun, penting untuk memperhatikan Key Support hari ini, selagi ia tidak dibreakout kebarangkalian adalah tinggi untuk ia bullish setakat ini.
Jika breakout Key Support ia berkemungkinan akan melakukan retracement ke harga yang lebih rendah iaitu 0.7725.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ekonomi New Zealand Makin Parah disebabkan Rumah dan Susu?

Rizab Bank New Zealand mengatakan risiko kewangan New Zealand telah meningkat sejak 6 bulan yang lalu. Menurut Laporan Kestabilan Kewangan, ia berpunca disebabkan pertumbuhan  global yang perlahan, harga tenusu yang rendah dan juga kenaikan harga rumah yang mendadak.
Spekulator juga mengatakan kemungkinan RBNZ selepas ini akan buat sekatan baru atau syarat untuk pinjaman dalam pasaran hartanah. Tapi buat masa sekarang masih belum ditentukan lagi.
RBNZ bimbang kerana harga rumah kini mula meningkat di beberapa kawasan di seluruh negara.
 Buat masa ini harga hartanah di New Zealand sudah meningkat 12% setiap tahun. Sejak 3 bulan lepas saja sudah meningkat 2.1% lagi.
Selain faktor ini, Gabenor Bank, Graeme Wheeler berkata prospek ekonomi global yang merosot juga adalah punca risiko kewangan New Zealand ni meningkat. Contohnya harga minyak yang rendah dan kadar faedah rendah, berikan efek kepada beberapa rakan dagangan New Zealand.
Selain itu, harga tenusu kekal rendah dan bekalan tenusu global makin lama makin meningkat, menyebabkan lambakan tenusu di pasaran. Ramai petani menghadapi aliran tunai negatif kerana modal untuk bidang tenusu makin lama makin besar, tetapi harga makin rendah.
NZD/USD jatuh 0.46% dari harga 0.6774 ke 0.6736 petang semalam, dan naik semula pada pagi tadi lebih kurang 70 pips dan sekarang berada di paras 0.6800. Kemungkinan jika risiko masalah kewangan tidak diselesaikan oleh New Zealand, matawang NZD akan terus melemah.


Data Domestik Jepun Menguatkan Lagi Spekulasi Pelonggaran Polisi Oleh BOJ

Sesi pasaran Asia menyaksikan dagangan safe-haven Yen kekal lemah berikutan sentimen pasaran semasa yang kian pulih disebabkan oleh perkembangan positif rundingan dagang antara Amerika Syarikat dan China.
Melihat kepada data domestik pula, bacaan data pesanan mesin di Jepun untuk bulan Julai mencatatkan bacaan yang lemah ekoran permintaan global yang perlahan serta pelaburan korporat pada ekonomi ketiga terbesar dunia itu yang terjejas akibat risiko perang dagang.
Pejabat Kabinet menerbitkan bacaan pesanan teras yang jatuh 6.6% pada Julai selepas peningkatan tinggi pada Jun dengan kadar 13.9%, iaitu kenaikan terbesar bulan ke bulan sejak dibandingkan data yang bermula pada tahun 2005.
 Jepun juga telah mengemaskini penurunan pada partumbuhan pengeluaran domestik kasar untuk suku tahun kedua pada Isnin setelah kemerosotan pada bacaan modal perbelanjaan atas faktor permintaan korporat yang terjejas kesan daripada perang dagang.
Di samping itu juga, keyakinan perniagaan dalam kalangan pengeluar di Jepun telah menurun ke paras paling lemah untuk tempoh enam setengah tahun.
Dengan risiko pada unjuran, menguatkan lagi spekulasi bahawa Bank of Japan (BOJ) bakal melonggarkan lagi polisi monetari pada mesyuarat minggu hadapan untuk mengurangkan impak permintaan luar yang lemah serta mengawal matawang Yen dalam pasaran.
Keputusan bank pusat Jepun itu juga turut dipengaruhi oleh faktor perbelanjaan isi rumah yang perlahan ekoran para pengguna mengurangkan perbelanjaan sebelum pelan kenaikan cukai 10% dilaksanakan pada bulan hadapan.


Kadar Pengangguran Australia Melonjak Pada Paras Tertinggi 5 Tahun

Data tumpuan sesi Asia hari ini memperlihatkan lebih daripada setengah juta rakyat Australia telah kehilangan pekerjaan dalam masa hanya satu bulan, menurut angka rasmi yang diterbitkan Biro Perangkaan Australia (ABS).
Menurut ABS, sejumlah 594,300 orang telah kehilangan pekerjaan pada bulan April daripada 7,000 pertambahan yang direkodkan pada Mac, dan tersasar daripada jangkaan pasaran untuk merosot sebanyak 575,000 pekerjaan. Ini menjadikan jumlah keseluruhan pengangguran sebanyak 12.42 juta.
Sementara itu, kadar pengangguran Australia pada bulan April pula melonjak kepada 6.2% daripada 5.2% pada bulan sebelumnya. Bagaimanapun, bacaan yang dicatatkan adalah lebih baik daripada unjuran pasaran.
Ini merupakan kadar pengangguran tertinggi yang pernah direkodkan sejak September 2015, didorong oleh penutupan aktiviti ekonomi susulan perintah berkurung yang dilaksanakan oleh kerajaan bermula pertengahan Mac.
 Tambahan daripada itu, kadar penyertaan, yang mengukur jumlah orang yang bekerja dan mencari pekerjaan, jatuh 2.4% kepada 63.5%, iaitu bacaan terendah yang pernah dicatatkan sejak September 2004.
Susulan daripada penerbitan data pekerjaan Australia, Perdana Menteri Scott Morrison memberitahu bahawa ekonomi perlu bersedia untuk berdepan dengan laporan-laporan yang lebih sukar pada masa akan datang.
Lebih daripada 6 juta rakyat Australia kini menerima subsidi upah di bawah program JobKeeper, sementara lebih daripada 1.6 juta pula telah memperoleh faedah pengangguran daripada JobSeeker.
Apabila ditanya sama ada JobKeeper akan diubah berdasarkan angka pengangguran terbaru, PM Morrison memberitahu bahawa ia akan diteruskan oleh kerajaan kerana ia adalah program berdasarkan permintaan.


Analisis GOLD – Emas Masih ‘Berpaut’ Di Titian $1,745

Walaupun menerima tekanan ekoran pengukuhan US dolar selepas mesyuarat FOMC minggu lalu, dagangan emas masih lagi bertahan di atas zon $1,745 yang menjadi zon support buat harga emas.
Sentimen pasaran yang dilihat sedikit pulih pada penghujung minggu lalu gagal menyokong kenaikan harga emas yang kehilangan tarikan sebagai aset safe-haven, dan dilihat pergerakan harga lebih dipacu oleh perubahan nilai US dolar dalam pasaran.
Pada carta harga XAU/USD yang mengukur nilai emas berbanding US dolar, pelabur telah menyaksikan penurunan harga emas masih belum berjaya melepasi zon support 1745.00 yang diuji 2 minggu berturut-turut.
Selepas menamatkan dagangan di sekitar zon support tersebut pada penghujung minggu lalu, harga memulakan dagangan pada minggu ini dengan lonjakan awal pada sesi Asia.
Namun, kenaikan harga terhalang pada zon SBR (support become resistance) 1765.00 sebelum penurunan harga dipaparkan semula pada sesi Eropah.
Support 1745.00 sekali lagi bakal diuji untuk memberikan isyarat pergerakan harga emas selanjutnya.
 Sekiranya penurunan lebih rendah diteruskan melepasi support tersebut, pergerakan trend bearish harga yang lebih jelas dilihat akan menuju ke zon support tumpuan sebelum ini iaitu pada 1700.00.
Namun jika support 1745.00 masih berjaya membendung kejatuhan harga emas pada minggu ini, kenaikan semula harga akan memberi tumpuan pada paras-paras rintangan sebelum ini.
Selepas melepasi zon SBR 1765.00, kenaikan seterusnya akan menguji pula zon SBR 1785.00 yang menjadi rintangan mingguan harga pada kenaikan minggu lalu.
Kenaikan lebih tinggi seterusnya akan kembali zon ‘magnet’ harga emas sebelum ini iaitu pada zon 1800.00 untuk pelabur menilai reaksi harga emas pada zon tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar kekal lemah hari ini

Matawang US Dollar masih lagi melemah melawan matawang lain pada hari ini, dan masih berada di sekitar paras yang terendah hari ini.
Jabatan Perdagangan melaporkan perbelanjaan individu rakyat Amerika Syarikat meningkat sebanyak 0.4%.
Hari ini melihatkan indeks US Dollar telah menurun sebanyak 0.47% pada paras harga 95.3.
 US Dollar 15 minit
Ucapan ketua Fed bahagian Dallas, Robert Kaplan memberitahu Fed akan lebih berhati-hati dan akan memantau pasaran sebelum membuat keputusan untuk menaikkan interest rate tahun ini.
Jangkaan kenaikan interest rate pada tahun ini agak malap setelah data yang dikeluarkan pada minggu lepas sangat lemah.


Pergerakan Pasaran Tukaran Matawang, Emas dan Minyak Mentah Dalam Pasaran Eropah

Forex
Matawang Australia dolar mengukuh sedikit berbanding U.S dolar pada hari Isnin. Matawang New Zealand dolar juga mencatat pengukuhan berbanding U.S dolar dalam sesi dagangan Eropah.
AUD mengukuh sebanyak 0.12% kepada 0.7625 berbanding U.S dolar. Manakala NZD didagangkan pada 0.6890 iaitu mengukuh sebanyak 0.15%.

Pengukuhan ini didorong oleh sentimen penyusutan US dolar berikutan kenyataan minit mesyuarat FOMC pada hari Khamis minggu lepas apabila sebahgian membuat dasar menunjukkan kerisaun terhadap kadar infalsi yang masih lemah.
Ditambah pula dengan komen Janet Yellen yang menunjukkan ketidakpastian terhadap hala tuju inflasi .
Tumpuan pasaran pada kemajuan pelan reformasi cukai Trump. Presiden Donald Trump dijangka akan bermesyuarat dengan ahli Senat republik pada hari Selasa ini.

Indeks US dolar yang mengukur kekuatan matawang greenback berbanding enam matawang yang lain menyusut sedikit 0.09% kepada 92.64 dalam sesi dagangan Eropah pada hari Isnin setakat jam 05.40 petang.
Matawang Euro mengukuh ke paras tertinggi sejak 22 September lalu iaitu pada 1.1950 sebelum mencatat penyusutan sebanyak 0.08% kepada 1.1923. GBP/USD mengukuh sebanyak 0.07% kepada 1.3343 setakat jam 05.40 petang.

Pengukuhan pada awal sesi pembukaan Eropah didorong oleh data keyakinan perniagaan Jerman yang mencatat peningkatan pada bulan November.
Sentimen ketidakstabilan politik di Jerman berkenaan kerajaan gabungan yang semakin memudar.

 Minyak
Harga minyak bercampur dalam pasaran Eropah. Harga minyak mentah mencatat kejatuhan, manakala harga minyak Brent mencatat peningkatan.
Minyak mentah WTI (West Texas Intermediate) bagi kontak penghantaran Disember jatuh sebanyak 0.66% kepada $58.56 setakat jam 05.40 petang.
Minyak Brent pula yang didagang ICE Future Exchange di London naik sebanyak 0.43% kepada $63.74 setong setakat jam 05.40 petang.

Penutupan saluran minyak mentah Keystone dari Kanada ke US mendorong harga minyak mentah naik kerana US terpaksa mengurangkan inventori minyak.
Harga minyak mentah meningkat 38% iaitu keparas $59 setong sejak pertengahan Jun pada hari Jumaat.
Rusia bersedia untuk mendukung lanjutan perjanjian potongan pengeluaran minyak.

Emas
Harga emas naik dalam pasaran Eropah pada hari Isnin, berikutan tumpuan pasaran pada ucapan ahli-ahli FOMC berkenaan peningkatan kadar faedah.
Pasaran hadapan emas bagi bulan Disember di Comex NYMEX naik sebanyak 0.29% kepada $1,291.03 per auns setakat jam 05.40 petang.


EUR/USD Uji Zon Support Terendah Sejak Dagangan Apri 2017

Sentimen ekonomi Eropah kekal membimbangkan pelabur dengan bacaan data ekonomi yang diterbitkan pada Jumaat lalu catat bacaan mengecewakan.
Data pertumbuhan GDP di Jerman untuk suku keempat 2019 gagal mencatatkan pertumbuhan dengan bacaan di paras sifar.
Sementara, data pertumbuhan GDP zon Eropah pula catat pertumbuhan 0.1% bagi suku keempat 2019 merekodkan pertumbuhan paling lemah sejak 2014.
Dengan itu dapat dilihat pergerakan lemah harga bagi matawang dolar Euro khususnya berbanding US dolar yang mencatatkan penurunan ke paras terendah sejak dagangan April 2017 pada carta EUR/USD.
Harga telah turun ke paras terendah mencecah 1.08300 menguji zon support pada dagangan April 2017 yang lalu.
Namun harga mengalami kesukaran untuk turun lebih rendah dari zon support tersebut selepas data jualan runcit Amerika Syarikat untuk bulan Januari diterbitkan bercampur-campur.
 Pengukuhan US dolar mula perlahan pada penghujung dagangan minggu lalu setelah didorong oleh data inflasi yang meningkat diterbitkan sebelumnya.
Harga masih kekal dilihat berada di bawah halangan dinamik Moving Average 50 (MA50) pada rangka masa 1 jam pergerakan harga di carta EUR/USD menunjukkan trend masih kekal bearish.
Jika US dolar berjaya mengekalkan pengukuhan pada minggu ini, harga bakal turun menembusi zon support 1.08300 dan mencatatkan penurunan ke paras terendah terbaru lagi.
Namun jika harga mula membuat kenaikan melepasi paras halangan MA50, harga berkemungkinan memberikan isyarat awal untuk perubahan trend.
Kenaikan bakal menuju paras tumpuan sebelum ini di sekitar 1.08800 atau lebih tinggi menuju zon SBR (support become resistance) pada 1.09500.
Lihat gambar carta pasangan matawang EUR/USD di bawah untuk rujukan analisis teknikal anda.


Dagangan Loonie Kekal Stabil, USD/CAD Bakal Teruskan Penurunan Lebih Rendah

Harga minyak mentah yang mencatatkan kenaikan pada Jumaat lalu telah menyokong matawang dolar Kanada untuk mengukuh berikutan minyak mentah merupakan antara eksport utama Kanada.
Namun begitu, risiko Coronavirus terus membuatkan pelabur berwaspada di mana turut mempengaruhi permintaan minyak mentah dalam pasaran.
Rancangan negara-negara pengeksport petroleum (OPEC) untuk mengurangkan pengeluaran minyak mentah dilihat akan kembali meningkatkan harga minyak namun keputusan dari Rusia masih dinantikan.
Dolar Kanada diniagakan stabil berbanding US dolar pada penghujung minggu lalu setelah berjaya mengukuh sebelumnya dengan penurunan harga dipamerkan pada carta pasangan USD/CAD.
Harga yang mencatatkan paras ketinggian hampir 1.33300 pada awal minggu lalu kemudiannya telah menunjukkan penurunan melepasi zon SBR (support become resistance) 1.32700 dan menguji paras support 1.32400.
Paras support tersebut diuji beberapa hari sehingga Jumaat di mana harga masih bergerak di bawah garisan halangan Moving Average 50 (MA50) pada rangka masa 1 jam pergerakan harga di USD/CAD.
 Bersambung pada sesi Asia hari ini, harga masih bergelut untuk meneruskan penurunan menembusi support 1.3400 yang juga merupakan zon RBS (resistance become support) pada dagangan sebelum ini.
Penurunan harga dijangka akan menuju ke zon RBS lebih rendah pada 1.32000 sebelum penurunan lebih rendah berkemungkinan mencecah paras 1.31600.
Sebaliknya jika harga pantul membuat kenaikan melepasi halangan MA50, harga akan cuba lepasi zon SBR 1.32700 sebelum meneruskan kenaikan ke paras lebih tinggi.
Kenaikan seterusnya dilihat akan menguji paras penting 1.3300 sebelum menuju pula pada zon resistance 1.33300 yang diuji awal minggu lalu.
Lihat gambar carta pasangan matawang USD/CAD di bawah untuk rujukan analisis teknikal anda.


Data Ekonomi Sesi Eropah Menyokong Dagangan Euro Dan Pound Sterling

Sesi pasaran Eropah pada hari ini memberi sinar kembali pada dagangan dolar Euro dan Pound Sterling apabila data ekonomi yang dikeluarkan mencatatkan bacaan yang memuaskan.
Meneliti data pengeluaran perindustrian di Perancis, angka yang dicatatkan meningkat kepada 2.1% untuk bulan Mei iaitu yang tertinggi sejak November 2016 diikuti dengan data yang dikemaskini pada bulan sebelumnya meningkat kepada 0.5%.
Kemudian, data pengeluaran perindustrian di Itali pula untuk bulan Mei turut meningkat kepada 0.9% mengatasi jangkaan kenaikan 0.1% berbanding penurunan -0.8% yang dikemaskini semula untuk bulan April lalu.
Susulan data dikeluarkan, dagangan dolar Euro mula menunjukkan kenaikan pada beberapa carta harga berbanding pasangan matawang utama yang lain.
 Seterusnya, tumpuan beralih pula kepada data ekonomi di United Kingdom. Data yang menjadi tumpuan utama iaitu kadar pertumbuhan GDP UK menepati jangkaan kenaikan 0.3% oleh pasaran berbanding penurunan -0.4% bacaan data sebelum ini.
Defisit perdagangan UK turut menguncup kepada GBP 2.32 bilion pada Mei berbanding angka 3.72 bilion pada catatan bulan sebelumnya. Perbezaan defisit tersebut juga merupakan paling terendah sejak September tahun lalu ekoran kenaikan pada kadar eksport sementara kadar import pula menurun untuk bulan kedua berturut-turut.
Data pengeluaran perkilangan dan perindustrian di UK juga mencatatkan kenaikan walaupun kadar kenaikan tidak mencapai jangkaan pasaran.
Secara pemerhatian teknikal, dagangan dolar Euro dan Pound Sterling dilihat kembali membuat kenaikan dan berkemungkinan menjadi titik permulaan untuk momentum lonjakan harga buat matawang Eropah tersebut dalam tempoh dagangan yang terdekat.


Laporan ISM Telah Dikeluarkan

Aktiviti sektor perkhidmatan Amerika Syarikat berkembang dengan sangat perlahan berbanding yang dijangkakan.
Dalam laporan ISM, PMI telah menurun daripada 56.5 ke 55.5.
 Pada indeks PMI, bacaan di atas 50.0 menunjukkan sektor bukan-pembuatan adalah berkembang manakala di bawah 50.0 bermaksud sedang menguncup.
Jadi ia masih lagi dalam keadaan positif, menambah lagi kekuatan US Dollar.


Terperosok Ke Paras Terlemah, USD Masih Bernafas?

Pembacaan data inflasi pengeluar Amerika Syarikat terus membantutkan dagangan US dolar menuju penghujung minggu, menyaksikan raja mata wang itu kekal didagangkan sekitar paras terendah berbanding pesaing utama.
Indeks harga pengeluar (PPI) AS tanpa dijangka merosot 0.5% pada bulan Julai daripada 1.1% yang dicatatkan pada Jun.
Pada asas tahunan pula, PPI dilaporkan meningkat 9.8% pada bulan lalu, menurun daripada catatan peningkatan 11.3% sebelumnya.
Terdahulu, US dolar telah mencatatkan kemerosotan terbesarnya dalam tempoh lima bulan sehingga mendorongnya jatuh ke paras terlemah 6 minggu berikutan bacaan inflasi pengguna yang juga menyuramkan.
 Harga pengguna AS dilaporkan tidak berubah pada asas bulanan, dan meningkat lebih perlahan daripada dijangkakan pada 8.5% tahun ke tahun pada bulan Julai daripada bacaan terdahulu 9.1%.
Bagaimanapun, hasil bon AS yang kembali meningkat dan kegoyahan dalam pasaran saham pada sesi New York telah membantu dolar greenback untuk sedikit pulih walaupun masih didagangkan di sekitar paras terendah.
Sementara itu, mata wang euro kekal diniagakan lebih tinggi selepas sekali lagi menyentuh puncak tertinggi 5 minggu berbanding US dolar pada sesi sebelumnya.
Mata wang pound pula sedikit susut di tengah-tengah kewaspadaan pelabur menjelang data pertumbuhan ekonomi UK untuk bulan Julai dan suku kedua pada sesi Eropah nanti.
Mata wang komoditi, dolar Aussie, kiwi dan loonie pulaterus mengekalkan momentum pengukuhan untuk diperdagangkan lebih tinggi berbanding dolar greenback.


Apa Dah Jadi Pada US Dolar Menjelang Pertemuan The Fed?

US dolar mengukuh ke paras tiga minggu pada hari Jumaat yang didorong oleh data positif penjualan runcit Amerika Syarikat yang lebih baik dari yang dijangkakan pada hari Khamis. Ini membawa indikasi bahawa kebrangkalian pengurangan pembelian aset oleh the Fed sebelum akhir tahun.
Indeks US dolar yang mengukur matawaang utama berbanding enam mata wang utama meningkat kepada 93.094, bacaan tertinggi sejak akhir Ogos dengan naik 0.2% pada 93.062.
The Fed bakal mengadakan mesyuarat polisi selama dua hari pada minggu hadapan, dimana ia akan memberi lebih banyak indikasi mengenai pembelian bon bulanan.
Menurut penganalisis pasaran akan memberi tumpuan pada mesyuarat FOMC minggu hadapan untuk mendapatkan lebih banyak petunjuk mengenai tapering dan kadar faedah. Tapering biasanya akan mendorong US dolar untuk mengukuh kerana membawa indikasi bahawa the Fed cenderung untuk menerapkan dasar monetari yang lebih ketat.
 Spekulasi mengenai tapering pada tahun ini meningkat setelah penjualan runcit A.S. secara tidak dijangka meningkat pada bulan Ogos, data menunjukkan pada hari Khamis, meningkat 0.7% dari bulan sebelumnya walaupun terdapat jangkaan penurunan 0.8%.
Sentimen pengguna University of Michigan bagi bulan September meningkat lebih tinggi kepada bacaan 71 berbanding bacaan akhir 70.3 pada bulan Ogos.
Pound Britain jatuh 0.2% kepada $ 1.3758 berikutan jangkaan penjualan runcit UK. Dalam masa yang sama, mata wang euro merosot 0.2% kepada $ 1.1743, setelah mencapai paras terendah tiga minggu pada $ 1.1741 pada awal sesi New York.
Pasaran mata wang secara keseluruhan tidak banyak perubahan pada hari Jumaat kerana para pelabur tidak cenderung untuk bertaruh menjelang pertemuan penting bank pusat minggu hadapan iaitu the Fed, Bank of Japan dan Bank of England.


Mampukah Pasaran Minyak Mentah Kekal Bertahan?

Harga minyak merosot pada awal dagangan hari ini apabila prospek pengeluaran Arab Saudi memberi kesan kepada pasaran.
Minyak brent antarabangsa merosot 18 sen dari sesi sebelum ini.
Merujuk kepada kebanyakan peniaga, mereka berpendapat bahawa harga minyak merosot disebabkan pengambilan untung secara mendadak daripada pengukuhan harga sebelum ini. Selain itu, harga juga terimpak dengan jangkaan jumlah bekalan dari pengeluar utama minyak iaitu Arab Saudi.
 Arab Saudi sebelum ini memberikan petunjuk bagi peningkatan bekalan minyak mentah pada bulan Ogos lebih tinggi dari rekod 10.67 juta tong sehari yang dicatat pada bulan Julai. Hal ini berikutan perbincangan yang sukar bagi pembekuan bekalan minggu depan.
Sungguhpun begitu, harga minyak kekal 20% lebih tinggi sejak awal Ogos dan mencecah hampir $50 setong pada hari sebelumnya. Sebelum ini, harga meningkat disebabkan potensi pembekuan pengeluaran antara OPEC dan pengeluar utama minyak mentah pada bulan depan.
Di Amerika Syarikat, WTI mentah berada pada tahap stabil iaitu $46.79 setong.
Trader Yen dan Aussie sudah hadam artikel penting pagi ini? Jika belum, klik pautan ini segera!


Sedia Nak ‘Berperang’ Ketika FOMC? Lihat Dulu Apa Jadi Pada Pasaran!

Hanya tinggal beberapa jam sahaja lagi untuk keputusan mesyuarat FOMC diumumkan, pasaran mata wang terus memaparkan kewaspadaan pada sesi Eropah.
Menjadi tumpuan utama tentunya dagangan US dolar yang dilihat ‘tidak berani’ untuk ke mana-mana menjelang mesyuarat tersebut.
Ini diperlihatkan pada dagangan indeks dolar yang terus berlegar pada sekitar paras terendah 5 minggu berbanding sekumpulan mata wang utama pada 103.12.
Pun begitu, pelabur tetap bersiap sedia untuk kemungkinan pergerakan lebih agresif dolar greenback menjelang sesi New York akan datang.
Meneliti pergerakan mata wang lebih luas, pound sterling melonjak ke paras ketinggian baharu 7 minggu berbanding US dolar selepas disokong oleh bacaan inflasi UK yang mengejutkan.
Setelah turun untuk 3 bulan berturut-turut, inflasi tahunan UK tanpa dijangka meningkat 10.4% pada bulan Februari daripada 10.1% yang dicatatkan pada Januari.
 Ini membuatkan pelabur kembali meletakkan jangkaan untuk kenaikan kadar faedah yang berterusan oleh Bank of England (BOE).
Sementara itu, euro terus menunjukkan kekuatan di sebalik dagangan US dolar yang lebih lemah dengan diperdagangkan menguat di paras tertinggi 5 minggu berbanding greenback.
Di sisi lain, dolar Aussie dan New Zealand pula sedikit meningkat, memanfaatkan dagangan US dolar yang menyuramkan.
Pasaran kini menjangkakan secara meluas Fed akan menaikkan kadar faedah sebanyak 25 mata asas, namun pada masa yang sama pelabur tetap berwaspada untuk sebarang kemungkinan yang lebih mengejutkan.
Jaga risiko anda, dan selamat menyambut bulan Ramadhan al-Mubarak!
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Harga Emas Didagangkan Tinggi Dalam Pasaran Asia

Harga emas didagangkan tinggi dalam pasaran Asia pada hari Rabu berikutan ketegangan politik selepas Presiden Donald Trump memberi amaran kepada Korea Utara berkenaan aturcara peluru berpandu dan senjata nuklear.
Pasaran hadapan emas bagi bulan Disember di Comex NYMEX meningkat sebanyak 0.18% kepada $1,278.03 per auns setakat jam 12.05 petang.
Harga emas jatuh semalaman pada hari Selasa disebabkan kejatuhan permintaan safe-haven berikutan tumpuan pasaran yang semakin memudar terhadap ketidakpastian politik di Timur Tengah dan pengukuhan matawang U.S dolar.
 Pengukuhan U.S dolah didorong oleh laporan data pasaran buruh yang positif dan kemajuan perlaksanaan reformasi cukai.
Berdasarkan laoran Jabatan Buruh U.S, penawaran kerja dan kaji selidik pusing ganti buruh (JOLTs) menjukkan tawaran kerja pada bulan September meningkat kepada 6.1 juta, mengatasi sasaran yang menjangkakan penawaran 6.091 juta.
Selain itu, pelabur juga optimis dengan kemajuan reformasi cukai apabila pembuat dasar Republik mula menyemak pelan reformasi cukai tersebut pada hari Isnin.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Pound Masih ‘Steady’, GBP/USD Lantun Naik Semula Ke Paras $1.2300

Berbeza berbanding Euro yang ketara melemah, mata wang Pound Sterling pula lebih cemerlang untuk didagangkan meningkat pada Selasa semalam.
Sesi Eropah semalam memberi tumpuan pada penerbitan laporan pekerjaan UK yang menyaksikan pertambahan pekerjaan yang memberangsangkan dan purata gaji yang turut meningkat. Namun, kadar pengangguran masih kekal di paras sama selepas lonjakan sebelum ini.
Tumpuan kini akan terarah pada terbitan data inflasi pada sesi Eropah hari ini (Rabu) dan akan memberi isyarat untuk keputusan penetapan dasar monetari oleh Bank of England (BOE) selepas ini.
Ekoran US dolar masih terus bergerak suram dalam pasaran, Pound memanfaatkan situasi untuk kembali meningkat semula selepas sedikit susut di awal minggu.

Pada carta harga pasangan mata wang GBP/USD, dapat dilihat harga berjaya melantun naik semula dari zon 1.22000 yang menjadi sokongan buat harga.
Pada awal minggu harga telah membuat penurunan ke zon tersebut, namun harga berjaya dikekang daripada jatuh lebih rendah.
Kenaikan yang dipamerkan semalam telah mencapai paras ketinggian 1.23000, antara paras tumpuan yang turut dijangkakan penganalisis dan kini menjadi rintangan terbaru buat harga.
 Selepas menyentuh paras tersebut, harga sedikit berundur dan berlegar perlahan sehingga dagangan bersambung ke sesi Asia pagi ini.
Dengan lonjakan yang dipaparkan dan harga yang masih bergerak di atas paras sokongan Moving Average 50 (MA50) pada rangka masa 1 jam di carta GBP/USD itu, pergerakan bullish dijangka akan diteruskan lagi.
Sekiranya lonjakan berjaya menembusi rintangan 1.23000, kenaikan lebih tinggi akan dilanjutkan menuju pula ke zon rintangan pada 1.24000.
Kenaikan tersebut juga akan catatkan paras ketinggian terbaru bagi harga untuk tempoh dagangan 5 minggu.
Namun, jika penurunan harga pula yang berlaku, zon sokongan pada 1.22000 sekali lagi bakal jadi tumpuan untuk diuji.
Jika harga tembus lebih rendah, penurunan bakal dilanjutkan menuju pula ke paras 1.21000 selepas menunjukkan perubahan trend bearish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


8 Berita Data Ekonomi Penting Tumpuan Pasaran Minggu Ini (23-27 Mei 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Iklim Perniagaan Jerman Tinjauan ifo (Isnin 4.00 Petang): Dinilai sebagai pengukur kesihatan ekonomi semasa di Eropah, data tinjauan ini akan memberi kesan terhadap pergerakan Euro di awal minggu. Data bacaan terbaru dijangka tidak banyak berubah berbanding angka terdahulu.
Data PMI Pembuatan & Perkhidmatan Eropah (Selasa 4.00 Petang): Sektor pembuatan dan perkhidmatan di Eropah khususnya di Jerman akan diteliti sebelum bank pusat bersedia untuk penetapan kadar faedahnya pada Jun. Pelabur akan menjangkakan terdapat sedikit penurunan pada bacaan bagi bulan Mei.
Data PMI Pembuatan & Perkhidmatan UK (Selasa 4.30 Petang): Bacaan terbaru bagi data sektor tumpuan ekonomi di UK ini akan mempengaruhi momentum pergerakan Pound yang telah mengukuh pada minggu lalu. Namun, pasaran berkemungkinan disajikan dengan bacaan yang sedikit suram berbanding bulan April yang telah dikemaskini meningkat.
 Data PMI Pembuatan & Perkhidmatan AS (Selasa 9.45 Malam): Dengan kebimbangan terhadap kadar inflasi yang tinggi masih berterusan di Amerika Syarikat, sektor pembuatan dan perkhidmatan juga diramalkan untuk mencatatkan bacaan yang menurun pada Mei. Ini boleh menambah tekanan buat pergerakan US dolar minggu ini.
Mesyuarat Polisi Bank Pusat New Zealand (Rabu 10.00 Pagi): Setelah dikejutkan dengan kenaikan kadar faedah yang lebih agresif berbanding jangkaan pada mesyuarat sebelum ini, Reserve Bank of New Zealand (RBNZ) dijangka akan meneruskan langkah pengetatan dasar yang agresif tersebut dengan sekali lagi kenaikan kadar faedah sebanyak 50 mata asas kepada 2.00%.
Minit Mesyuarat FOMC (Khamis 2.00 Pagi): Setelah Federal Reserve (Fed) menepati jangkaan untuk langkah kenaikan kadar faedah yang agresifnya pada mesyuarat FOMC lalu, pasaran akan meneliti butiran lanjut dalam laporan minit mesyuarat yang akan diterbitkan minggu ini.
Data Keluaran Dalam Negara Kasar AS (Khamis 8.30 Malam): Bacaan kedua bagi pertumbuhan ekonomi Amerika Syarikat untuk suku pertama 2022 akan dinilai dan dijangka akan turut memberi kesan terhadap pergerakan US dolar menuju dagangan penghujung minggu.
Indeks Perbelanjaan Peribadi Pengguna AS (Jumaat 8.30 Malam): Data yang turut memberi petunjuk terhadap inflasi, bacaan indeks ini dipercayai akan memberi impak terhadap US dolar. Namun bacaan terbaru bagi bulan April dijangka tiada perubahan.


Selepas 3 Minggu Penurunan, EUR/USD Pamer Isyarat Awal Kenaikan Harga

Pergerakan harga pada carta pasangan matawang utama EUR/USD mula menunjukkan tanda-tanda awal kenaikan harga setelah siri penurunan memasuki minggu ketiga.
Dolar Euro kekal diniagakan lemah beberapa minggu kebelakangan ini berikutan tekanan oleh kenyataan Presiden AS Donald Trump berhubung tarif ke atas Kesatuan Eropah (EU).
Penurunan yang mencecah paras terendah 3 minggu pada 1.09900 Rabu lalu gagal turun ke paras lebih rendah sebelum kenaikan harga dipamerkan.
Setelah keputusan mesyuarat FOMC diumumkan, pasaran tidak menunjukkan sebarang reaksi dengan pergerakan bagi matawang US dolar perlahan.
Malah, harga yang telah bergerak di atas paras garisan halangan Moving Average 50 (MA50) pada rangka masa 1 jam pergerakan harga, dilihat membuat kenaikan lebih tinggi menuju 1.10400 pada zon SBR (support become resistance) sesi New York semalam.
 Namun, harga kembali bergerak menurun bersambung pada dagangan hari ini menguji semula paras sokongan dinamik MA50.
Penurunan lebih rendah dijangka akan menguji semula zon support di bawah paras 1.10000 sebelum ini sebelum harga meneruskan penurunan ke paras yang lebih rendah.
Namun jika harga berjaya meneruskan kenaikan lebih tinggi, harga yang melepasi zon SBR 1.10400 bakal menuju paras tumpuan sekitar 1.10700. Paras tersebut juga dilihat sebagai zon SBR pada carta EUR/USD.
Lihat gambar carta pasangan matawang EUR/USD di bawah untuk rujukan analisis teknikal anda.


Harga Minyak Jatuh, Kan Betul USD/CAD Melonjak Semula

Pergerakan harga pada carta pasangan matawang USD/CAD kembali melonjak semula pada dagangan Khamis selepas penurunan lebih 100 pips yang dipamerkan pada Rabu.
Faktor penyusutan dolar Kanada dilihat lebih dipengaruhi oleh sentimen negatif pasaran minyak mentah selepas laporan keputusan mesyuarat Negara-negara Pengeskport Petroleum (OPEC).
Harga minyak dijangka menurun selepas OPEC bersama rakan sekutu telah bersetuju untuk mengurangkan jumlah pemotongan pengeluaran minyak mentah bermula Ogos daripada 9.7 juta tong kepada 7.7 juta tong.
Ini telah mendorong Loonie bergerak lemah dan melihatkan pergerakan menaik harga pada carta USD/CAD di samping pengukuhan semula US dolar pada dagangan penghujung minggu.
Risiko penularan pandemik Coronavirus masih kekal menjadi kebimbangan pelabur walaupun terdapat laporan perkembangan vaksin yang sedang dibangunkan.
Harga pada carta USD/CAD telah membuat kenaikan melepasi semula paras halangan Moving Average 50 (MA50) pada rangka masa 1 jam pergerakan harga yang memberi isyarat awal trend bullish.
Pergerakan harga pada Jumaat lebih perlahan dan mendatar sepanjang sesi Asia sehingga bersambung ke sesi Eropah.
 Kenaikan harga dijangkakan akan menuju paras halangan sekitar 1.36200 yang merupakan zon SBR (support become resistance). Zon tersebut gagal ditembusi setelah diuji sejak 2 minggu lalu.
Kenaikan yang berjaya melepasi zon resistance tersebut akan mendorong kenaikan lebih tinggi sehingga ke paras tumpuan 1.37000.
Sebaliknya, jika harga kembali membuat penurunan semula, zon support di paras 1.35000 akan diuji semula dan pelabur akan perhatikan reaksi harga di zon tersebut.
Penurunan yang berjaya tembus lebih rendah dijangkakan menuju zon support seterusnya pada 1.33200 yang dicecah pada dagangan Jun lalu.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Bank Pusat Utama Global Bergabung Buat Kejutan! Apa Reaksi USD?

Menghiasi pembukaan dagangan awal minggu adalah berita mengenai penggabungan bank-bank pusat utama global untuk mengekang krisis perbankan daripada merebak lebih luas.
Awal pagi ini, Federal Reserve (Fed), Bank of England (BOE), Bank Pusat Eropah (ECB), Bank of Japan (BOJ), Bank of Canada (BOC) dan Swiss National Bank (SNB) telah mengeluarkan kenyataan bersama.
Fed mengatakan ia telah bersepakat dengan bank-bank pusat tersebut dalam tindakan yang diselaraskan untuk meningkatkan aliran US dolar melalui sistem kewangan global dengan tujuan mengekalkan aliran kredit kepada isi rumah dan perniagaan.
Sementara itu, ECB pula berjanji untuk menyokong bank-bank di Zon Eropah dengan pinjaman jika perlu, selain turut menambah bahawa penyelamat Credit Suisse dalam ‘instrumental’ untuk memulihkan pasaran.
Dalam perkembangan terbaru, UBS dilaporkan akan membeli Credit Suisse dengan nilai $3.23 bilion, di mana bank pelaburan gergasi Switzerland itu menanggung kerugian sehingga $5.4 bilion susulan pembelian tersebut.
 Reaksi mata wang susulan berita tersebut setakat ini tidak menunjukkan perubahan ketara, melihatkan indeks dolar kekal didagangkan rendah sekitar 103.85 berbanding sekumpulan mata wang utama.
Menjadi perhatian utama pelabur minggu ini adalah mesyuarat polisi FOMC yang bakal berlangsung pada awal pagi Khamis, di mana Fed dijangka akan menaikkan kadar sebanyak 25 mata asas.
Sementara mata wang pound dan euro pula terus didagangkan lebih tinggi berbanding US dolar, dengan fokus pelabur turut terarah pada data inflasi UK, mesyuarat polisi BOE dan data PMI pembuatan dan perkhidmatan Eropah pada minggu ini.
Dolar Aussie dan New Zealand pula sedikit tergelincir susulan laporan tersebut, tetapi kekal diniagakan pada sekitar paras tertinggi berbanding US dolar ketika sesi Asia.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Drama Brexit Terus Curi Tumpuan, Sentimen Pasaran Berisiko!

Pekembangan Brexit terus menjadi tumpuan pasaran di sesi Asia hari ini dengan perkembangan terbaru, parlimen UK mengundi untuk memihak kepada rancangan PM Boris Johnson, tetapi tidak bersetuju terhadap jangka masa yang dicadangkan untuk membincangkan undang-undang tersebut.
Susulan daripada itu, matawang pound terus merosot dengan PM Johnson menegaskan pendiriannya untuk UK keluar daripada Kesatuan Eropah (EU) mengikut tarikh akhir pada 31 Oktober ini.
Jurucakap PM Johnson kemudian mengatakan bahawa pada langkah seterusnya, Johnson akan mengadakan perbincangan dengan pemimpin EU dan meminta mereka untuk tidak melanjutkan tarikh tersebut.
Selain itu, euro jatuh berbanding dolar USD untuk hari kedua berturut-turut disebabkan perkembangan Brexit yang pasif di samping ketiadaan data ekonomi utama dari Amerika Syarikat (AS) dan Eropah untuk menyokong matawang itu.
 Di samping itu, dolar USD terus didagangkan lebih rendah berbanding yen berikutan sentimen perdagangan AS-China yang positif semakin memudar.
Laporan berhubung Presiden G7 dan penasihat perdagangan Presiden Donald Trump, Kelly Ann Shaw, akan meninggalkan pentadbirannya untuk bekerja di sektor swasta telah menimbulkan ketidakpastian dalam rundingan perdagangan akan datang.
Beliau berkhidmat dengan Amerika Syarikat untuk G7 dan G20 serta merupakan sebahagian daripada pasukan yang menasihati presiden semasa perbincangan perdagangan antara Amerika Syarikat dan China, yang mengetuai Trump untuk mengumumkan perjanjian fasa pertama dengan Beijing pada Okt 11.
Sementara itu, dolar Aussie turut mencatat penurunan selepas berada di paras tinggi sepanjang minggu ini berikutan sentimen yang suram disebabkan tiada pemangkin yang kuat untuk menyokong pergerakan pasaran.


Analisis Teknikal EUR/USD – Timeframe H1 – 20/12/2018

Setelah kegelisahan pasaran sepanjang minggu menunggu keputusan pada mesyuarat FOMC, akhirnya persoalan telah terjawab awal pagi tadi. Seperti jangkaan sebelum ini, FED telah menaikkan kadar faedah ke paras 2.50% untuk pengumuman Disember namun apa yang mengejutkan pasaran adalah komitmen bank pusat untuk meneruskan rancangan untuk kekal pada pengetatan polisi sehingga tahun hadapan. Kenyataan pada mesyuarat FOMC awal pagi tadi tidaklah terlalu dovish seperti yang dijangkakan pasaran sebelum ini. Sementara perkembangan di zon Eropah pula, matawang EURO didagangkan positif berikutan Kesatuan Eropah dilaporkan telah mencapai persetujuan bersama Itali dalam isu belanjawan untuk tahun 2019. Dilihat pada pergerakan harga pada chart pasangan matawang EUR/USD semalam, harga membuat kenaikan dari paras Magic Pivot sehingga ke paras resistance MagicR2 pada indicator Moshed Magic Line. Namun, setelah keputusan kadar faedah dikeluarkan pada mesyuarat FOMC awal pagi tadi, harga telah menjunam semula ke paras Magic Pivot berikutan nilai matawang USD kembali mengukuh.
Pada sesi pasaran Asia hari ini, harga dilihat bergerak perlahan di bawah paras Magic Pivot 1.1391 sehingga ke penghujung sesi dagangan. Jika harga gagal melepasi kenaikan pada paras Magic Pivot hari ini, besar kemungkinan harga akan menyambung penurunan yang dilakukan awal pagi tadi dan seterusnya menuju ke paras support 1.1343 (MagicS1). Harga yang meneruskan penurunan lebih rendah dilihat akan turun ke paras support sekitar 1.1310 (MagicS2) sebelum penurunan seterusnya boleh mencecah sehingga ke paras sekitar 1.1262 (MagicS3) sekaligus mengatasi paras terendah dagangan minggu lalu.
Namun jika harga kembali melonjak lebih tinggi dari paras Magic Pivot hari ini, jangkaan awal harga akan menguji paras ketinggian semalam di sekitar paras resistance 1.1424 (MagicR1). Seterusnya harga akan menguji paras resistance 1.14400 dan jika harga berjaya tembusi paras tersebut, paras resistance pada 1.1473 (MagicR2) akan menjadi destinasi kenaikan seterusnya. Lonjakan harga yang berjaya dikekalkan berpotensi untuk mencapai paras ketinggian sehingga ke paras sekitar 1.1505 (MagicR3).
 Terus beri tumpuan pada ulasan pasaran terhadap keputusan kadar faedah pada mesyuarat FOMC dan kenyataan-kenyataan yang menyusul selepas ini. Sentiasa kawal risiko dalam dagangan anda dan gunakan indicator Moshed Magic Line untuk memantapkan lagi analisis teknikal harian anda.

Paras support: 1.1343, 1.1310, 1.1262.
Paras resistance: 1.1424, 1.1473, 1.1505.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/JPY – Timeframe H1 – 26/10/2018

Sentimen pasaran yang kembali pulih (risk-on) pada sesi dagangan semalam menunjukkan pergerakan menaik dibuat oleh harga pada chart pasangan matawang USD/JPY. Matawang Yen mula melemah berikutan pasaran kembali beralih ke arah aset berpulangan tinggi dan dilihat matawang Yen terus didagangkan lemah berbanding USD. Berdasarkan indicator Moshed Magic Line, harga membuat kenaikan dari paras support MagicS1 melepasi paras Magic Pivot dan menguji paras resistance MagicR1 namun gagal untuk membuat kenaikan ke paras lebih tinggi.
Bersambung pada sesi pasaran Asia hari ini pula, harga dilihat bergerak mendatar pada permulaan awal sesi namun telah membuat sedikit penurunan melepasi paras Magic Pivot 112.306 hari ini di mana harga semasa didagangkan pada paras 112.180 setakat jam 3.01 petang. Jika harga terus membuat penurunan ekoran sentimen pasaran kembali berisiko, harga dilihat akan menuju ke paras support 111.932 (MagicS1) untuk menguji paras terendah dicapai semalam setakat minggu ini. Seterusnya jika harga pasaran yang berisiko kembali mengukuhkan semula matawang Yen, harga berpotensi untuk breakout paras 111.700 dan membuat paras lower low yang baru berkemungkinan ke paras support 111.446 (MagicS2). Dan, paras support pada 111.072 (MagicS3) dilihat akan menjadi destinasi tumpuan harga yang seterusnya jika USD gagal menghalang momentum penurunan harga yang didominasi oleh Yen.
 Sebaliknya, jika pergerakan harga menunjukkan lonjakan berlaku, berkemungkinan USD yang mengukuh semula mampu menolak harga ke paras lebih tinggi semula sehingga ke paras resistance 112.792 (MagicR1) sebelum harga cuba untuk menguji paras ketinggian minggu lalu pada 112.900. Jika harga mampu breakout paras tersebut, jangkaan harga akan menuju ke paras resistance 113.166 (MagicR2) sebelum kenaikan harga seterusnya dilihat akan menguji paras 113.652 (MagicR3) yang berada zon SBR (support become resistance).
Pasaran akan tertumpu pada data GDP di AS pada malam ini. Anda dinasihatkan supaya sentiasa peka dan beri tumpuan pada sentimen pasaran semasa yang tidak menentu ekoran beberapa isu global utama yang menjejaskan keyakinan para pelabur dalam pasaran. Bina strategi dagangan anda yang tersendiri dengan merujuk kepada indicator Moshed Magic Line sebagai panduan dalan analisis teknikal harian.

Paras support: 111.932, 111.446, 111.072.
Paras resistance: 112.792, 113.166, 113.652.


Indeks PMI Sektor Pembuatan dan Perkhidmatan China Memberangsangkan

Ekonomi China kekal berkembang bulan ini dengan anggaran menyeluruh dalam sektor pembuatan dan perkhidmatan menunjukkan pertumbuhan kukuh.
Data rasmi indeks PMI sektor pembuatan kekal di paras 51.2 pada Mei. Jangkaan bagi data kali ini menyusut kepada 51. Bacaan yang melebihi nilai 50 menunjukkan isyarat pengembangan ekonomi di dalam sesebuah negara dan sebaliknya.
Dalam data berasingan, indeks PMI sektor perkhidmatan berkembang pada kadar terpantas selepas merekod paras terendah pada bulan sebelum ini. Indeks ini mengukuh kepada 54.5 pada Mei dari 54.0 sebelum ini.
Tinjauan bagi indeks PMI sektor pembuatan ini dibuat dalam kilang-kilang besar di China termasuk yang dimiliki oleh kerajaan. Tinjauan dibuat kepada sejumlah 4,200 ‘purchasing manager‘.
 Turut dikeluarkan minggu ini ialah indeks Caixin China yang berfokus kepada industri kecil dan sederhana.
Ekonomi China telah berkembang 6.9% pada suku pertama 2017, tetapi data-data terbaru menunjukkan pertumbuhan semakin perlahan. Penurunan penarafan oleh Moody’s kepada China minggu lalu menimbulkan kebimbangan terhadap ekonomi kedua terbesar dunia ini.
Dalam masa yang sama, perbelanjaan pengguna kekal kukuh dan harga kilang menunjukkan trend yang menggalakkan. Faktor ini sepatutnya mengimbangi kebimbangan terhadap pertumbuhan yang semakin perlahan.
Walaubagaimanapun, pengembangan ekonomi China dijangka melemah dalam beberapa tahun lagi di mana China mengubah ekonomi kepada berasaskan kredit, pelaburan dan pengeluaran kilang.


Data Tersirat Yang Menyebabkan Matawang GBP Jatuh Selepas Pukul 5.30 Petang Tadi

Data pekerjaan United Kingdom baru sahaja dikeluarkan pukul 5.30 petang tadi pada Rabu yang menunjukkan bacaan positif oleh data-data seperti kadar pengangguran, claimant count dan data kadar gaji.
Kadar pengangguran UK kekal di paras terbaik iaitu di paras terendah 42 tahun lalu pada September, di mana pertumbuhan gaji kurang daripada bacaan sebelum ini.
Kadar pengangguran dalam tempoh tiga bulan berakhir pada September tidak berubah dari paras 4.3%, sejajar dengan jangkaan ekonomi.
Jumlah orang yang mendapat pekerjaan jatuh pertama kali sejak hampir setahun yang lalu. Terdapat 32.06 juta orang yang bekerja dalam tempoh tiga bulan sehingga September, berkurangan sebanyak 14,000 daripada suku kedua.
Ia adalah kejatuhan pertama sejak tempoh (Ogos-Oktober) 2016 dan kejatuhan terbesar sejak April-Jun 2015.
 Pejabat Statistik Kebangsaan berkata pendapatan gaji pekerja termasuk bonus meningkat 2.2% (bacaan tahunan, y/y) dalam tempoh tiga bulan sehingga September, berbanding 2.3% yang dicatat pada tempoh sehingga Ogos.
Pasaran menjangkakan pertumbuhan gaji sebanyak 2.1%.
Jika tidak mengambil kira bonus, kadar gaji meningkat 2.2% (bacaan tahunan, y/y) tidak berubah dari tempoh sebelum ini dan sejajar dengan jangkaan.
Bacaan ini juga masih berada di belakang kadar inflasi yang mana kadar inflasi berada di paras tertinggi 3.0%.
Bank of England (BoE) sedang memerhatikan pertumbuhan gaji sebagai indikator yang lebih tepat untuk melihat tekanan terhadap harga domestik. Bank pusat sendiri menjangka kadar gaji meningkat 2.0% tahun ini sebelum mula meneruskan kenaikan pada 2018 dan 2019.


Sentimen Pasaran Forex Setakat Petang Ini

Pasaran saham Asia majoritinya ditutup rendah mengikuti trend yang berlaku di Wallstreet di mana S&P 500 dan Dow Jones hampir tidak berubah.
Indeks saham Australia ASX 200 susut 0.5%, manakala Nikkei 225 merosot 0.1%.
Dalam pasaran forex, US dolar masih meneruskan pengukuhan sesi Isnin dengan indeks US dolar kekal berada di atas paras 99.00. Ini menyebabkan pasangan matawang utama seperti Eur/Usd dan Gbp/Usd berada dalam penurunan.
Aud/Usd menjunam selepas data jualan runcit yang dikeluarkan pagi tadi menunjukkan jualan di Australia merosot 0.1% berbanding jangkaan pasaran kenaikan 0.3%.
Pasaran komoditi pula masih bergerak di sekitar harga penutup Isnin selepas komen terbaru dari OPEC tentang potensi pelanjutan pemotongan bekalan sehingga sembilan bulan atau lebih.
 Dalam sesi Eropah tidak banyak data yang mampu menggerakkan pasaran forex dan pemain pasaran dilihat memberi perhatian kepada pasaran bon US.
Eur/Usd terus didagang rendah dalam sesi ini dan sedang menguji paras harga 1.0900 dan terdapat potensi permintaan di sekitar harga ini. Pasaran sedang menunggu pemangkin (catalyst) terbaru yang akan menyokong Euro walaupun pasaran lega dengan kemenangan Macron.
Matawang Gbp akan berhadapan dengan penetapan polisi monetari Bank of England minggu ini untuk kita melihat kecenderungan matawang ini sama ada menguat atau melemah.
Penguatan dolar Kanada sejak lewat minggu lepas banyak disumbang oleh sentimen pasaran minyak mentah global. Kini Usd/Cad masih cenderung bergerak ke bawah dengan sentimen positif komoditi ini.
Akhir sekali, pasaran hari ini akan melihat perkembangan terbaru dalam data inventori minyak mentah API dan juga komen terbaru dari Presiden The Fed Rosengren dan Kaplan.


Ini Sebab Loonie Menjunam Meskipun BOC Kekalkan Kadar Faedah!

Bank of Canada (BOC) mengekalkan kadar faedah tidak berubah pada paras 1.75% seperti dijangkakan oleh pasaran dalam mesyuarat dasar monetari malam tadi. Bagaimanapun, kenyataan dovish daripada bank pusat telah meningkatkan jangkaan terhadap pemotongan kadar faedah akan datang.
Pasangan matawang USD/CAD melonjak lebih 100 pips selepas BOC mengeluarkan kenyataan bahawa pengurangan kadar faedah akan datang mungkin berlaku sekiranya kelembapan pertumbuhan di negara itu berterusan.
Gabenor BOC Stephen Poloz dalam ucapannya berkata bahawa pemotongan kadar akan datang mungkin diperlukan ekoran tekanan ke atas inflasi. Beliau memberi indikasi bahawa jika indikator ekonomi tidak bertumbuh menetapi ramalan, peluang pengurangan kadar akan terbuka.
Jangkaan pemain pasaran kini meningkat kepada kira-kira 40% peluang penurunan kadar di mesyuarat dasar BOC pada April berbanding kurang 20% yang dilihat sebelum keputusan penepatan dikeluarkan.
Bank pusat turut menurunkan unjurannya untuk pertumbuhan tahunan suku keempat kepada 0.3% daripada 1.3% pada Oktober 2019 dan menetapkan pertumbuhan tahunan suku pertama pertumbuhan tahun 2020 kepada 1.3%.
 Sebelum itu, data daripada Statistik Kanada menunjukkan kadar inflasi tahunan negara itu bagi bulan Disember kekal stabil pada 2.2% yang menghampiri sasaran 2% yang ditetapkan bank pusat.
Seterusnya, satu lagi mesyuarat dasar monetari Bank Pusat Eropah (ECB) malam ini, turut mendapat perhatian pasaran.
Dolar euro diniagakan susut berbanding beberapa matawang utama pada sesi Asia dan mencatat peningkatan berbanding USD selepas jatuh ke paras terendah 4 minggu pada sesi New York.
Presiden ECB Christine Lagarde yang pertama kali mempengerusikan mesyuarat itu pada Disember telah memberi kenyatan mengenai risiko yang rendah dan tanda-tanda peningkatan dalam inflasi teras. Sejak itu, beberapa peningkatan dalam ekonomi Zon Eropah dapat dilihat.
Bagaimanapun, tumpuan utama bagi ECB buat masa ini bukan tertumpu pada prospek bank pusat, tetapi rancangan untuk mengubah sasaran inflasinya.


US Dollar Ambil Nafas Sikit Pada Sesi Asia

US Dollar turun sedikit berbanding Yen pada sesi dagangan Asia awal pagi ini. Ia diakibatkan oleh isu yang Jepun berpotensi untuk melakukan rangsangan ekonomi dan menyebabkan Yen berada dalam keadaan sedikit risiko.
USD/JPY naik hampir 450pips sejak hari Isnin lalu dari paras harga psikologi iaitu ¥100
 EUR/JPY pula naik dari paras 110.90 hampir 600 pips selepas pemulihan pasaran ekuiti Eropah yang telah menyebabkan pelabur mengurangkan pegangan aset selamat seperti matawang Yen.
Walaupun yen mungkin susut selanjutnya dalam tempoh terdekat, penurunan berterusan berbanding dolar nampaknya tidak mungkin, kata Daisuke Karakama, Ketua Ekonomi pasaran pada Mizuho Bank.
Perdana Menteri Jepun Shinzo Abe pada Selasa memberitahu Menteri Ekonomi untuk menyusun pakej rangsangan ekonomi pada akhir bulan ini untuk memulihkan ekonomi yang lesu.


Desakan Dari A.S, EU Akhirnya Akur Dalam Pengendalian Pelan Cukai!

Setelah mendapat asakan dari pentadbiran Amerika Syarikat (A.S), Kesatuan Eropah (EU) terpaksa akur dengan bersetuju untuk menangguhkan rancangan cukai korporat untuk blok tersebut dalam usaha untuk memperluas perjanjian cukai global yang lebih meluas. Walaupun begitu, Ireland terus mengkiritik tindakan tersebut.
20 ekonomi terbesar di dunia mengesahkan pada hari Sabtu rancangan untuk merombak cukai korporat global yang akan memperkenalkan kadar cukai minimum dan mengubah cara syarikat besar seperti Amazon (NASDAQ: AMZN) dan Google (NASDAQ: GOOGL) dikenakan cukai. Jika sebelum ini, dikenakan cukai berdasarkan lokasi ibu pejabat, terbaru cukai akan dikenakan beredasarkan di mana mereka menjual produk dan perkhidmatan mereka.
 Pembaharuan ini perlu melalui beberapa proses dan dijangka selesai pada bulan Oktober yanga akan memerlukan persetujuan parlimen di lebih dari 130 negara. Disisi lain, sebagai usaha untuk menghapuskan halangan terhadap perjanjian global, EU terpaksa tunduk atas desakan A.S dengan mengatakan pada hari Isnin bahawa ia akan menangguhkan rancangannya sendiri untuk pungutan berasingan terhadap penjualan dalam talian, yang dikhuatiri oleh pentadbiran A.S dapat menyebabkan muncul lebih banyak kritikan terhadap baik pulih cukai global di Kongres AS.
Pengumuman itu bertepatan dengan lawatan Setiausaha Perbendaharaan A.S. Janet Yellen ke Brussels dan mengikuti tekanan berulang dari sidang kemuncak G20 pada hujung minggu dan sebelumnya.
Walaupun begitu, masih terdapat kritikan dalam kalangan EU sendiri terutama dari Ireland, Hungary dan Estonia. Ireland telah mengatakan bahawa ia tidak dapat menyokong kadar minimum 15% untuk kadar cukai global.


EUR/JPY Akan Sambung Lagi Penurunan Harga?

Sesi Eropah pada hari ini melihatkan dagangan Euro meningkat untuk bergerak lebih kukuh semula berbanding mata wang Yen Jepun selepas siri penurunan harga beberapa hari pada carta pasangan EUR/JPY.
Walaupun mempamerkan peningkatan, namun penganalisis masih melihat Euro akan terus mengalami kejatuhan lebih parah untuk minggu ini dengan tekanan terhadap ekonomi.
Terdapat berita yang memberi tekanan terhadap Euro semalam apabila Canselor Jerman Angela Merkel menyatakan cadangan beliau untuk pelaksanaan perintan berkurung (lockdown) di Jerman bagi membendung penularan jangkitan virus.
Tambahan lagi, Menteri Kesihatan Jerman Jens Spahn dalam laporan terbaru ada menyatakan bahawa tiada kemungkinan untuk kesemua sekatan akan dilonggarkan pada Februari.
Ini menunjukkan Jerman sebagai ekonomi terbesar Eropah akan terus mengetatkan sekatan pergerakan sehingga Mac dan April dan hal ini juga akan memberi kesan terhadap pertumbuhan GDP pada suku pertama 2021.
Pada carta harga pasangan EUR/JPY, harga yang menyambung penurunan di sesi Asia dari paras 126.700 ke paras 126.450 mula menunjukkan kenaikan semula di sesi Eropah.
 Namun kenaikan harga dilihat menguji paras 126.700 pada zon SBR (support become resistance) dan juga halangan Moving Average 50 (MA50) pada rangka masa 1 jam pergerakan harga.
Jika zon tersebut gagal ditembusi, maka penurunan harga lebih rendah akan dijangkakan menuju zon support harga sekitar paras 126.100.
Sekiranya harga berjaya melonjak tinggi dan memberi isyarat trend bullish, paras SBR 127.00 akan diuji sebelum harga menuju ke paras rintangan 127.500 yang gagal ditembusi minggu lalu.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah AUD/JPY Bakal Uji Resistance 79.750 Sekali Lagi Pada Hari Ini?

Matawang komoditi dolar AUD pada dagangan sebelum ini mencatatkan penurunan setelah terkesan daripada faktor sentimen pasaran semasa yang kembali berisiko. Antara itu geopolitik yang menimbulkan kebimbangan dalam pasaran adalah perang India dan Pakistan yang kembali tercetus sejak tahun 1971.
Di samping itu, data PMI perkilangan di China sebagai rakan dagang terbesar Australia yang lemah turut memberi kesan terhadap dagangan Aussie.
Namun begitu, data PMI perkilangan Caixin yang dikeluarkan pada sesi pasaran Asia pagi ini mencatatkan angka yang positif mengatasi jangkaan kenaikan serta bacaan terdahulu. Ini kembali memberikan potensi untuk AUD kembali mencari semula momentum kenaikan pada nilai dagangannya.
Dipadankan bersama matawang safe-haven Yen, pasangan matawang AUD/JPY yang membuat penurunan semalam dilihat gagal menembusi zon resistance sekitar paras 79.000.
Bersambung pada sesi dagangan hari ini, harga kembali menunjukkan kenaikan berikutan data ekonomi China positif menyokong AUD untuk melonjak mengambil kesempatan ke atas kelemahan matawang Yen.
Sentimen pasaran yang berisiko gagal dimanfaatkan Yen apabila tumpuan lebih terarah kepada faktor fundamental yang tidak memihak kepada pengukuhan Yen buat masa ini.
 Dagangan Yen dijangka akan terus kekal bergerak lemah sehingga pasaran minggu ini ditutup.
Jika harga meneruskan kenaikan, jangkaan harga akan menguji zon resistance sekitar 79.750 atau berhampiran paras resistance MagicR3 pada indicator Moshed Magic Line.
Namun sekiranya harga kembali membuat penurunan semula, paras sekitar 78.900 dan 78.700 perlu diberi perhatian dan lihat reaksi harga pada zon harga tersebut.
Lihat gambar chart pasangan matawang AUD/JPY di bawah untuk perbandingan analisis teknikal anda. Perhatikan paras penting pada indicator Moshed Magic Line yang menggariskan paras support dan resistance yang terbaik pada chart AUD/JPY.

Paras support: 78.766, 78.579, 78.230.
Paras resistance: 79.302, 79.651, 79.838.


Analisis Teknikal USD/JPY – Timeframe H1 – 7/2/2019

Dilihat pergerakan harga pada chart pasangan matawang safe-haven USD/JPY, matawang USD masih gagal mengukuhkan dagangannya terhadap Yen di mana pada sesi dagangan Rabu semalam, harga telah turun lebih rendah dari paras Magic Pivot sehingga hampir mencecah paras support MagicS3 pada indicator Moshed Magic Line semalam. Namun harga kembali membuat kenaikan semula pada penghujung sesi dagangan New York dan kembali menguji paras resistance 110.00.
Pada sesi pasaran Asia pagi ini, harga dilihat cuba membuat penurunan untuk melepasi paras Magic Pivot 109.853 hari ini namun harga kembali semula ke paras tumpuan 110.00 pada penghujung sesi Asia. Jika harga terus bergerak lebih tinggi dan berjaya mengatasi paras 110.00 sebelum ini, harga bakal menguji paras ketinggian yang dicapai pada Jumaat lalu di paras sekitar 110.152 (MagicR1). Dan jika harga berjaya didagangkan lebih tinggi mengatasi paras tersebut, jangkaan destinasi tumpuan harga seterusnya adalah pada 110.348 (MagicR2). Jika harga terus kekalkan momentum kenaikan dan melonjak ke paras lebih tinggi, harga berpotensi mencapai paras ketinggian baru sehingga ke paras sekitar 110.647 (MagicR3).
 Namun jika harga kembali turun lebih rendah semula dari paras Magic Pivot 109.853, paras awal penurunan harga dilihat akan menuju ke paras 109.657 (MagicS1). Seterusnya, harga bakal menyambung penurunan ke paras lebih rendah dan menguji pula support pada 109.358 (MagicS2). Sedikit lagi penurunan harga akan menguji pula zon major support pada chart USD/JPY iaitu pada paras 109.162 (MagicS3) dan pelabur akan turut menunggu reaksi harga pada paras tersebut.
Terus pantau sentimen pasaran semasa yang sentiasa mempengaruhi pergerakan nilai pada pasangan matawang safe-haven USD/JPY. Tentukan paras support dan resistance yang terbaik pada chart USD/JPY anda dengan berpandukan pada indicator Moshed Magic Line sebagai rujukan tambahan untuk analisis teknikal harian anda.

Paras support: 109.657, 109.358, 109.162.
Paras resistance: 110.152, 110.348, 110.647.


Matawang Euro Dan Pound Raih Peningkatan, US Dolar Terus Melemah

Setakat pasaran sesi Eropah, US dolar terus melemah berbanding yen sementara matawang utama lain pula mula mengehadkan pergerakan masing-masing ketika dagangan pada hari terakhir 2019.
Permintaan terhadap aset berisiko meningkat apabila ketegangan antara Amerika Syarikat dan China semakin berkurang serta turut didorong oleh unjuran terhadap pertumbuhan global yang lebih baik.
Kenyataan penasihat perdagangan White House, Peter Navarro mengenai perjanjian fasa 1 mungkin ditandatangani pada minggu depan dan kunjungan daripada Naib Perdana Menteri China Liu He ke Washington pada minggu ini telah meningkatkan keyakinan mengenai hubungan perdagangan dua negara itu.
Pound sterling dilihat meningkat berlegar di sekitar paras tertinggi dua minggu berbanding dolar USD meskipun ketidakpastian Brexit masih membelenggu pasaran.
 Terbaru, dua pesuruhjaya Kesatuan Eropah (EU) menyatakan pendapat mereka bahawa Perdana Menteri UK Boris Johnson mungkin terpaksa melanjutkan tempoh peralihan untuk memeterai perjanjian dagang bersama EU.
Pasangan matawang EUR/USD terus mempamerkan peningkatan dengan kenaikan harga didorong oleh kelemahan permintaan US dolar berbanding matawang utama. Tanda-tanda pemulihan dalam ekonomi zon Eropah dan jangkaan terhadap rangsangan fiskal oleh Presiden Bank Pusat Eropah (ECB) turut mengangkat dagangan matawang itu.
Dagangan logam kuning pula terus mengukuh pada Selasa menghampiri paras ketinggian tiga bulan dengan diniagakan pada $1524.00 manakala niaga hadapan emas meningkat 0.5% kepada $1,526.85.
Dengan peningkatan yang diraih melebihi 18%, harga emas bakal mencatat prestasi tahunan terbaiknya sejak 2010 berikutan kesan daripada perang dagang antara dua ekonomi terbesar dunia dan ‘quantitative easing’ daripada beberapa bank pusat utama.


BOJ Buat Kacau Sesi Asia!

Sesi pasaran Asia menyaksikan calon gabenor Bank of Japan (BOJ) Kazuo Ueda yang memberi keterangan di parlimen mengakibatkan pergerakan tidak menentu mata wang yen.
Ueda mengatakan bahawa dasar monetari perlu dijalankan dengan meneliti prospek ekonomi dan harga, di mana beliau melihat ekonomi Jepun semakin pulih daripada kesan Covid-19.
Namun, terdapat ketidakpastian dalam harga dan pasaran adalah sangat tinggi. Inflasi pengguna berada pada 4%, di atas sasaran BOJ.
Mata wang yen pada mulanya melonjak tinggi susulan kenyataan tersebut, tetapi kembali menghapuskan keuntungan tersebut apabila Ueda mengatakan inflasi akan jatuh di bawah 2% sekitar pertengahan tahun fiskal depan.
Hal ini kerana, inflasi Jepun kebanyakannya didorong oleh kenaikan harga import, dan mereka tidak perlu segera bertindak balas terhadap inflasi yang dipacu penawaran.
 Ini secara tidak langsung menunjukkan panduan seterusnya akan diambil oleh Ueda selepas beliau mengambil alih jawatan sebagai gabenor pada bulan April.
Beralih kepada US dolar, raja mata wang itu kekal diperdagangkan lebih kukuh walaupun data keluaran dalam negara kasar (KDNK) Amerika Syarikat suku keempat dilaporkan sedikit tersasar daripada bacaan sebelumnya.
Pada sesi Asia, indeks dolar yang mengukur kekuatan dolar greenback didagangkan stabil pada 104.55 berbanding sekumpulan mata wang utama.
Minit mesyuarat FOMC yang dikeluarkan pada Khamis masih menyokong US dolar dan memberi tekanan buat mata wang utama lain untuk kekal didagangkan lebih rendah menuju dagangan penghujung minggu.
Nak belajar macam mana news boleh beri impak pada pasaran mata wang? Jom sertai komuniti kami! – JOIN SINI


Analisis Teknikal USD/JPY – Timeframe H1 – 4/1/2019

Setelah terjunan drastik sehingga lebih 200 pips pada awal pembukaan sesi dagangan Asia semalam pada chart pasangan matawang safe-haven USD/JPY, harga sedikit pantul semula dan menunjukkan pergerakan yang sederhana di sekitar paras support MagicS2 dan support MagicS3 pada indicator Moshed Magic Line. Setelah data pekerjaan ADP yang dikeluarkan semalam mencatatkan peningkatan pada angka bacaan untuk bulan Disember, pergerakan harga dilihat kurang agresif seperti sebelum ini di mana para pelabur sedang menantikan laporan data pekerjaan NFP yang akan dikeluarkan pada jam 9.30 malam nanti.
Pada sesi pasaran Asia pagi ini, harga dilihat memulakan dagangan di paras lebih tinggi dari paras Magic Pivot 107.075 hari ini dan menunjukkan sedikit pergerakan menaik dan kembali bergerak perlahan menjelang pembukaan sesi pasaran Eropah. Harga yang terus membuat kenaikan dijangka akan menuju ke paras resistance pada 109.425 (MagicR1). Kemudian, momentum pergerakan harga yang besar sebelum ini bakal menyokong harga untuk melonjak pula ke paras resistance yang berada di paras sekitar 111.221 (MagicR2). Jika lonjakan harga masih berterusan, harga mampu mencapai kenaikan sehingga ke paras ketinggian pada resistance 113.571 (MagicR3).
Sebaliknya, jika harga kembali didagangkan lebih rendah semula dari paras Magic Pivot 107.075, paras awal penurunan adalah dilihat menuju ke paras support 105.279 (MagicS1) untuk harga kembali menguji paras terjunan yang dicecah semalam. Jika harga berjaya turun lebih rendah dari paras tersebut, harga dijangka akan meneruskan penurunan ke paras sekitar 102.929 (MagicS2) dan seterusnya ke paras lebih rendah iaitu pada support 101.133 (MagicS3) sebagai destinasi tumpuan harga pada chart USD/JPY sekaligus mencatatkan paras terendah yang baru.
 Terus beri perhatian terhadap faktor-faktor yang mendorong kepada perubahan pada sentimen pasaran semasa yang sentiasa memberi kesan terhadap nilai matawang safe-haven dan juga pergerakan harga pada chart USD/JPY. Jangkaan laporan pekerjaan NFP untuk malam ini akan turut memberi impak besar terhadap USD/JPY. Jadikan indicator Moshed Magic Line untuk anda menentukan paras tumpuan harga pada chart USD/JPY supaya lebih mudah untuk anda mengawal risiko dalam dagangan harian.

Paras support: 105.279, 102.929, 101.133.
Paras resistance: 109.425, 111.221, 113.571.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pandangan Kalendar Ekonomi Mingguan 30 Nov – 4 Dec 2015

Dollar AS berjaya mendapat permintaan pada minggu ‘Thanksgiving’. Seminggu yang sangat sibuk sedang menanti kita pada minggu pertama dalam bulan terakhir tahun 2015: 3 keputusan kadar bersama ECB yang semakin banyak daya tarikan, penumpuan penuh kepada “Non-Farm Payroll (NFP) Amerika Syarikat dan juga ucapan Pengerusi Federal Reserve Janet Yellen adalah merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Ekonomi Amerika Syarikat melaporkan beberapa angka yang positif seperti kadar pertumbuhan yang lebih baik, yang menunjukkan kenaikan KDNK (GDP) tahunan sebanyak 2.1% pada suku ketiga 2015. Tambahan pula, tuntutan pengangguran AS jatuh 12 ribu minggu lepas kepada 260 ribu pemohon, menewaskan ramalan sebanyak 273 ribu. Tidak semua data begitu memberansangkan, tetapi ia kelihatan cukup baik untuk Federal Reserve AS meneruskan dengan kenaikan kadar pada 16 Disember ini.
Dalam Euro-Zone, kita mendengar beberapa idea untuk mesyuarat ECB, yang memberi kesan kepada Euro. Penstabilan harga minyak hanya sebahagiannya membantu Loonie, dan Aussie pula hanya mendapat kenaikan terkesan dari kurangnya selera terhadap risiko kenaikan kadar.
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
Selasa, 9:45 Pagi
Caixin PMI Pembuatan China:  Angka pembuatan daripada ekonomi nombor dua dunia ini sentiasa menggegarkan Aussie, tetapi juga memberi kesan di seluruh dunia, terutamanya selepas kejatuhan pasaran saham China pada bulan Ogos lalu. Ulangan 48.3 mata dijangka pada laporan bulan November. Ini mencerminkan penguncupan.
Selasa, 11:30 Pagi
Keputusan Kadar Australia:  Reserve Bank of Australia mengekalkan kadar pada 2% untuk bulan yang keenam berturut-turut November lalu, tetapi meninggalkan pintu terbuka untuk satu lagi penurunan dalam tempoh beberapa bulan akan datang. Gabenor RBA Glenn Stevens berkata kenaikan kadar inflasi yang perlahan mungkin membolehkan dasar pelonggaran tambahan. Keputusan itu selari dengan ramalan pasaran.
Selasa, 5:00 Petang
Ucapan Gabenor Bank of England:  Gabenor Bank of England Mark Carney akan berucap tentang Laporan Kestabilan Kewangan dan Ujian Tekanan Bank-Bank UK, di London. Beliau berkata kadar UK dijangka kekal rendah “untuk beberapa waktu” dan bahawa kadar akan kekal pada 0.5% sehingga pertengahan 2016. Sementara itu, kumpulan pemantauan isi rumah BoE , sedang mengkaji sebarang kesan peningkatan kadar ke atas pasaran dan ekonomi UK.
Selasa, 9:30 Malam
KDNK (GDP) Kanada:  Keluaran Dalam Negara Kasar (GDP) Kanada berkembang bagi bulan ketiga berturut-turut pada Ogos lalu, tetapi pada kadar yang lebih perlahan daripada jangkaan. KDNK (GDP) meningkat 0.1% pada bulan Ogos dari Julai, sejajar dengan ramalan. Pakar ekonomi berkata, mungkin peningkatan bulan Ogos yang menyumbang kepada kadar pertumbuhan positif sebanyak 2.5% pada suku ketiga 2015. Kenaikan pada Ogos didorong oleh pertumbuhan kukuh dalam sektor pembuatan dan jualan runcit; dengan kedua-duanya meningkat 0.6% pada bulan Julai. Terdapat juga peningkatan yang berterusan dalam sektor tenaga dan perlombongan. KDNK (GDP) Kanada dijangka meningkat 0.1% pada bulan September.
Selasa, 11:00 Malam
 ISM PMI Pembuatan AS:  Indeks Institut Pengurusan Bekalan bagi sektor pembuatan susut kepada 50.1 pada bulan Oktober – paras terendah sejak Mei 2013, selepas mencatatkan 50.2 pada bulan September. Indeks itu tergantung berhampiran dengan tanda 50 mata antara pengembangan dan penguncupan. Kekuatan Dollar serta harga minyak yang rendah, memberi tekanan kepada pengeluar. Sub-indeks pesanan baru meningkat kepada 52.9 daripada 50.1 pada bulan September, tetapi tempahan eksport terus menguncup. Indeks pekerjaan menguncup pada bulan Oktober lalu, buat kali pertama dalam tempoh enam bulan; sekaligus mencapai paras terendah sejak Ogos 2009, dan menunjukkan lebih kelemahan dalam sektor perkilangan. Indeks PMI Pembuatan AS dijangka mencatatkan bacaan 50.6 untuk bulan November.
Rabu, 8:30 Pagi
KDNK (GDP) Australia: Australia berkembang pada kadar paling perlahan dalam tempoh dua tahun; di tengah-tengah kejatuhan mendadak dalam jumlah eksport. KDNK (GDP) mencapai 0.2% berikutan kenaikan kukuh 0.9% pada suku tahun sebelumnya. Penganalisis menjangkakan kenaikan 0.4%. Penggunaan dari kerajaan dan isi rumah menunjukkan peningkatan terbesar, manakala eksport barangan dan perkhidmatan menurun 3.3%. Reserve Bank of Australia menyaksikan pertumbuhan antara 2.0% ke 3.0% hingga Jun 2016. Kadar pertumbuhan sebanyak 0.7% adalah dijangka buat masa ini.
Rabu, 9:15 Malam
ADP Non-Farm Payroll AS:  Pekerjaan sektor swasta meningkat lebih daripada yang dijangkakan pada bulan Oktober, selepas pelarasan bermusim kepada 182 ribu jawatan. Bacaan tersebut meningkatkan keyakinan terhadap kesihatan ekonomi, dan peluang yang semakin cerah bagi meningkatkan kadar AS tahun ini. Ekonomi menambah 190 ribu pekerjaan pada bulan September, selepas disemak semula kepada lebih rendah daripada peningkatan yang dilaporkan sebelum ini sebantak 200 ribu. Walaupun laporan ini tidak menentu, ianya akan memberi panduan mengenai pengambilan pekerja di sektor swasta. Anggaran ADP bagi November dijangka menunjukkan kenaikan kepada 191 ribu pekerjaan.
Rabu, 9:30 Malam dan Khamis, 1:25 Pagi
Ucapan Pengerusi Feds AS:  Pengerusi Federal Reserve AS Janet Yellen baru-baru ini, telah mencadangkan bahawa kenaikan kadar pada Disember ini masih berada di atas meja. Yellen berkata jawatankuasa itu tidak membuat keputusan lagi, tetapi kenaikan kadar pada Disember ini, masih “kemungkinan hidup”. Dalam penampilan awam beliau, yang terakhir sebelum keputusan Feds pada 16 Disember ini; Pengerusi Feds itu boleh meneruskan kenaikan kadar dan menegaskan bahawa langkah seterusnya adalah amat beransur-ansur, sesuatu yang mungkin telah pun dipertimbangkan. Beliau juga mungkin mempunyai akses awal kepada data NFP pada hari Jumaat, dan mungkin kita dapat mengartikan nada beliau dengan apa yang dijangkakan pasaran.
Khamis, 8:45 Malam
Keputusan Kadar Euro-Zone:  Presiden Bank Pusat Eropah Mario Draghi telah membayangkan kemungkinan QE tambahan pada bulan Disember. Beliau menjelaskan bahawa ECB akan terus membeli €60 bilion aset dalam sebulan, sebagai sebahagian daripada program QE, tetapi jumlah itu mungkin meningkat. Encik Mario Draghi berkata bahawa rancangan pembelian aset berjalan lancar dan terus mempunyai kesan yang baik dalam pasaran. Beliau juga menyatakan bahawa unjuran makro-ekonomi yang baru akan dibaca ketika mesyuarat ECB Disember ini; dan akan membolehkan jawatankuasa menjalankan kajian semula pendirian dan dasar. Terdapat spekulasi mengenai penurunan dua peringkat dalam kadar deposit, tetapi butiran masih tidak jelas. Menurut satu tinjauan baru-baru ini, pasaran menjangkakan penurunan 19 mata asas terhadap kadar deposit kepada -0.30% dan peningkatan sebanyak €15 bilion untuk QE – dari ָָ€60 bilion kepada €75 bilion sebulan. Terdapat potensi untuk kejutan kadar, suatu jalan yang lebih mudah.
Khamis, 9:30 Malam
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran merosot lebih daripada jangkaan, menghampiri paras terendah dalam 42 tahun kerana keadaan pasaran pekerjaan yang terus kukuh. Jumlah tuntutan jatuh 12 ribu selepas pelarasan bermusim kepada 260 ribu bagi minggu berakhir 21 November. Ahli ekonomi menjangkakan bacaan yang lebih tinggi iaitu sebanyak 272 ribu. Purata bergerak tuntutan empat minggu tidak berubah pada 271 ribu pada minggu lalu. Tuntutan berterusan meningkat 34 ribu kepada 2.21 juta bagi minggu berakhir 14 November. Purata bergerak tuntutan empat minggu bagi tuntutan berterusan meningkat 15,250 kepada 2.18 juta. Jumlah tuntutan mingguan dijangka mencecah 269 ribu pada minggu ini.
Khamis, 11:00 Malam
ISM PMI Perkhidmatan AS:  Aktiviti sektor perkhidmatan di Amerika Syarikat berkembang pada kadar yang lebih cepat daripada jangkaan pada bulan Oktober, sekaligus meningkatkan keyakinan terhadap kesihatan ekonomi dan menyokong gesaan kenaikan kadar pada bulan akan datang. Indeks itu meningkat kepada 59.1 mata pada bulan Oktober daripada 56.9 pada September dan menewaskan angka ramalan 56.6. Pada masa yang sama, 14 industri bukan perkilangan melaporkan pertumbuhan pada bulan Oktober. ISM PMI Pembuatan AS dijangka mencecah 58.1 pada bulan November. Ini boleh menjadi petunjuk bagi angka NFP.
Jumaat, 9:30
Non-Farm Payroll (NFP) AS: Sektor bukan perladangang (NFP) AS menambah 271 ribu pekerjaan pada bulan Oktober, meningkat mendadak daripada 137 ribu pekerjaan yang dicatatkan pada bulan Ogos dan September. Kadar pengangguran menurun kepada 5.0%. Purata pendapatan setiap jam, melonjak 9 sen, menunjukkan kenaikan bulanan sebanyak 0.6% dan peningkatan tahunan sebanyak 2.5%. Minggu kerja purata pula kekal pada 34.5 jam. Kadar penyertaan tenaga buruh mencapai 62.4%, walaupun penurunan dalam jumlah tenaga buruh sedikit perlahan. Federal Reserve AS memantau angka bulanan ini, untuk petunjuk tentang kekuatan pasaran pekerjaan dan tekanan inflasi, terutamanya angka pertumbuhan upah. Tambahan pekerjaan sebanyak 201 ribu adalah dijangkakan, dengan kadar pengangguran kekal pada 5%. Upah dijangka meningkat sebanyak 0.2% buat masa ini.
Data Pekerjaan Kanada:  Kanada menikmati pertambahan sebanyak 44,400 pekerjaan pada bulan Oktober, jauh lebih baik daripada yang dijangkakan. Kali ini, penurunan kecil sebanyak 700 pekerjaan adalah dijangka. Kadar pengangguran pula dijangka kekal tidak berubah pada 7%. Kanada menunjukkan tanda-tanda kestabilan, walaupun di tengah-tengah kejatuhan harga minyak.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


Aspek Ini Pelabur Perlu Perhatikan Untuk Pergerakan USD/JPY!

Tampaknya carta harga pasangan matawang USD/JPY tampil gah semula dengan memapar lonjakan di awal minggu setelah harga menutup dagangan minggu lalu dengan terjunan menghampiri 100 pips.
Sekali lagi zon RBS (resistance become support) 114.000 dilihat masih lagi kebal untuk diatasi dan sama sekali telah menyokong harga mencatat rekod ketinggian terbaharu sejak Mac 2017 sekitar paras 115.100.
Tetapi harga nampaknya telah membuat terjunan pada sesi Eropah hari ini (Selasa) namun trend bullish masih lagi kelihatan selepas harga terus bergerak di atas paras halangan Moving Average 50 (MA50).
Serba sedikit kejutan yang ditampilkan juga daripada hasil perbendaharaan 10 tahun Amerika Syarikat (AS) yang mencatat semula kenaikan menjadi antara penyebab kenapa matawang Yen kembali diheret lemah.
Matawang USD pula terus mengambil kesempatan untuk menyokong pergerakan harga setelah peroleh manfaat daripada kenyataan ahli Federal Reserve (Fed) yang berkehendak untuk mempercepat tapering.
Pemangkin utama kepada dolar greenback bakal dinantikan pada sesi New York Rabu dengan penantian bakal lebih terarah kepada data-data penting AS termasuk kepada keputusan minit mesyuarat FOMC.
 Keupayaan untuk terus kekal menterjemahkan kenaikan bakal disasarkan kepada zon rintangan 115.000 untuk sekali lagi dilepasi sebelum jangkaan mampu mencapai sehingga ke zon rintangan tertinggi 116.000.
Lonjakan ke zon rintangan tertinggi 116.000 juga tampaknya bakal menjadi rekod ketinggian yang baharu sepanjang tempoh masa hampir 5 tahun yang mana terakhir kali dicatatkan iaitu pada awal Januari 2017.
Akan tetapi sekiranya harga pada carta USD/JPY tersebut kembali membuat penurunan semula, zon RBS (resistance become support) sekitar 114.460 dijangka akan menjadi hala tuju seterusnya untuk dicapai.
Manakala penurunan yang lebih rendah untuk melihat isyarat awal kepada perubahan trend harga bakal disaksikan andai kata pergerakan harga menguji semula zon RBS yang ketika ini paling kebal pada 114.000.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Faktor Harga Sukar Tembus Tembok $1.3660 Pada Carta USD/CAD

Beberapa faktor kini dilihat menjadi penghalang kenaikan harga diteruskan pada carta pasangan mata wang USD/CAD.
Mari teliti apa faktor yang sedang mempengaruhi pergerakan bagi kedua-dua mata wang dolar Kanada dan juga US dolar.
Pertama, sentimen pasaran dilihat dijernihkan dengan perkembangan yang semakin positif pada di China sebagai ekonomi kedua terbesar di dunia susulan data sektor ekonomi penting diterbitkan di sesi Asia semalam catat bacaan cemerlang.
Ini telah memberi kesan penyusutan pada mata wang US dolar sebagai mata wang safe-haven ketika situasi pasaran risk-on.
Selain itu, jangkaan untuk pembukaan ekonomi China turut menjangkakan peningkatan pada permintaan minyak mentah berikutan China antara negara pengguna terbesar minyak dunia.
Justeru, ini turut memberi kesan peningkatan pada nilai mata wang dolar Kanada disebabkan minyak mentah yang menjadi eksport utama di negara itu.
Oleh itu, momentum kenaikan harga pada carta USD/CAD sebelum ini mula terbantut dengan zon rintangan 1.36600 menjadi penghalang untuk kenaikan diteruskan lebih tinggi.
 Namun, pergerakan harga sejak minggu lalu dilihat masih berada di atas paras sokongan Moving Average 50 (MA50) pada rangka masa 1 jam di carta USD/CAD itu sehinggalah dagangan bersambung ke hari ini (Khamis).
Disebabkan situasi semasa memberi isyarat greenback yang lemah dan Loonie yang positif, harga dilihat lebih cenderung untuk memaparkan corak penurunan semula menuju ke penghujung minggu ini.
Penurunan harga dilihat akan menguji zon tumpuan pada 1.35000 dan jika tembus lebih rendah, harga akan singgah berlegar pula di sekitar 1.34000.
Namun jika harga kembali temui momentum untuk meneruskan kenaikan semula, zon rintangan 1.36600 akan terus diuji untuk ditembusi.
Selepas ditembusi, barulah pergerakan bullish akan diteruskan lagi dengan sasaran harga untuk menuju hingga ketinggian terbaru pada 1.38000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (19-23 Oktober 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pertumbuhan GDP China (Isnin 10.00 Pagi): Pasaran bakal menjangkakan peningkatan untuk pertumbuhan ekonomi di China bagi suku tahun ketiga berdasarkan bacaan data Keluaran Dalam Negara Kasar (KDNK) selepas meningkat pada suku sebelumnya.
Minit Mesyuarat Polisi Bank Pusat Australia (Selasa 8.30 Pagi): Reserve Bank of Australia (RBA) telah mengekalkan kadar faedah tidak berubah pada mesyuarat terbaru namun memberikan isyarat bahawa kadar faedah bakal diturunkan selepas ini di samping pelonggaran polisi yang akan dilanjutkan.
Data Inflasi UK (Rabu 2.00 Petang): Indeks harga pengguna di UK menunjukkan penurunan pada Ogos namun dijangkakan akan kembali meningkat untuk bulan September. Namun, peningkatan penularan pandemik di UK berkemungkinan akan turut menjejaskan kadar inflasi UK.
 Data Inflasi Kanada (Rabu 8.30 Malam): Kadar inflasi pengguna di Kanada mencatatkan penurunan ke paras terendah pada data yang diterbitkan September lalu berikutan ekonomi yang terjejas dengan krisis pandemik. Mampukan inflasi Kanada kembali meningkat untuk bulan September?
Data PMI Pembuatan dan Perkhidmatan Eropah (Jumaat 4.00 Petang): Menjadi tumpuan pada dagangan penghujung minggu, data pembuatan dan perkhidmatan bermula dengan Perancis, disusuli Jerman sebelum bacaan data Eropah diterbitkan. Bacaan data bakal menggerakan dagangan matawang Euro dalam pasaran.
Data PMI Pembuatan dan Perkhidmatan UK (Jumaat 4.30 Petang): Bacaan data aktiviti ekonomi di Eropah dijangka sedikit menurun pada bulan Oktober berikutan kes jangkitan virus yang semakin meningkat yang mendorong sekatan pergerakan diadakan semula.
Data PMI Pembuatan dan Perkhidmatan AS (Jumaat 9.45 Petang): Turut menjadi tumpuan sebelum dagangan minggu ini menutup tirai adalah data pembuatan dan perkhidmatan di Amerika Syarikat bagi menilai kesihatan aktiviti ekonomi dalam berdepan situasi penularan terbaru jangkitan Coronavirus.


Semua Yang Anda Mesti Tahu Dalam Pasaran Forex Sepanjang Minggu Ini (27 Nov – 01 Dis)

US Dolar berjaya membuat sedikit pemulihan minggu ini selepas merekod kejatuhan tiga minggu berturut-turut yang disokong oleh data positif, kenyataan The Fed yang meyakinkan dan pemotongan cukai. Indeks US dolar yang mengukur kekuatan matawang greenback merekod sedikit kenaikan dan jikalau bukan kerana risiko politik yang berlaku pada Jumaat, US dolar sudah tentu merekod kenaikan lebih tinggi.
Data-data ekonomi seperti jualan rumah melonjakkan US dolar lebih tinggi di mana jualan meningkat ke paras tertinggi sejak 10 tahun lalu. Data lain yang memangkin US dolar adalah indeks keyakinan pengguna dan juga kenaikan pertumbuhan (GDP) Amerika Syarikat kepada 3.3% pada suku ketiga dari 3.0% sebelum ini.
Komen Yellen agak meyakinkan minggu ini dan juga ikrar yang disampaikan oleh bakal Pengerusi Fed Jerome Powell turut jadi perhatian.
Selain itu, apa yang membantu kenaikan US dolar adalah undian di Senat U.S. yang meluluskan ‘reformasi cukai’. Ini adalah perkara penting yang ditunggu-tunggu oleh pelabur sejak awal tahun ini. Potongan cukai ini sudah tentu akan memberi banyak keuntungan kepada korporat atau golongan kaya di Amerika. Ia juga sudah tentu akan banyak memangkin kenaikan pasaran saham.
Namun, kelulusan cukai ini dicapai selepas penutupan pasaran Jumaat dan kita menjangka terdapat ‘gap-up’ untuk matawang US dolar pada pembukaan pasaran Isnin. USD/JPY dijangka gap ke atas dan EUR/USD Gap ke bawah.
Apa yang menyebabkan kejatuhan US dolar pada Jumaat adalah laporan bahawa bekas Penasihat Keselamatan Trump, Flynn bersetuju untuk membuat keterangan terhadap Presiden Trump. Flynn bersedia untuk mengakui calon Presiden Trump tahun lalu mengarahkan beliau untuk menghubungi Rusia. Ini adalah perkembangan siasatan yang begitu signifikan dan berpotensi menjatuhkan beliau sebagai pemimpin tertinggi Amerika Syarikat.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

20 – 24 November
27 Nov – 01 Dis

Eur/Usd- naik 231 pip
Eur/Usd – volatile 152 pip

Usd/Jpy– jatuh 165 pip
Usd/Jpy –  volatile 204 pip

Gbp/Usd– naik 174 pip
Gbp/Usd – naik 346 pip

Usd/Chf- jatuh 176 pip
Usd/Chf – jatuh 147 pip

Usd/Cad– jatuh 164 pip
Usd/Cad – jatuh 229 pip

Aud/Usd– naik 106 pip
Aud/Usd – volatile 94 pip

Nzd/Usd– naik 116 pip
Nzd/Usd – volatile 129 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Keterangan Jerome Powell di Kongres, US (Selasa)

“Kita mesti fleksibel dalam mengubah polisi,” kata Powell dalam ucapan bertulis yang dikeluarkan lebih awal. “Saya akan buat apa saja dengan kuasa yang ada untuk mencapai matlamat dalam masa yang sama mengekalkan kebebasan Federal Reserve,” kata Powell yang merujuk kepada mandat pemaksimuman pekerjaan dan kestabilan inflasi.

Ujian Stress UK (Selasa)

Bank-bank di Britain boleh berhadapan dengan ketidaktentaun Brexit tanpa perlu mengurangkan pemberian pinjaman atau dibantu oleh pembayar cukai, kata Bank of England pada Selasa. Buat pertama kali sejak ‘ujian stress’ ini diperkenalkan pada 2014, tiada satu pun bank di Britain yang memerlukan tambahan modal, kata bank pusat.

Keterangan Yellen di Kongres, US (Rabu)

Pengukuhan ekonomi Amerika Syarikat akan menyokong kenaikan kadar faedah yang berterusan, kata pengerusi The Fed pada Rabu dalam ucapan bertulis kepada Kongres. Beliau tidak memberi komen tentang bilakah kadar faedah akan dinaikkan selepas ini.

Pertumbuhan ekonomi, US (Rabu)

Ekonomi Amerika Syarikat mencatat pertumbuhan lebih pantas pada suku ketiga yang tertinggi sejak tiga tahun lepas disokong oleh peningkatan pelaburan perniagaan dalam komponen inventori walaupun perbelanjaan pengguna hanya sederhana. Keluaran Dalam Negara Kasar (KDNK) naik 3.3% pada suku ketiga yang turut dilonjakkan oleh kenaikan semula perbelanjaan kerajaan. Pertumbuhan kali ini melebihi suku kedua yang mencatat kenaikan 3.0%.

Data keyakinan perniagaan ANZ, New Zealand (Khamis)

Sentimen perniagaan New Zealand pula jatuh kepada paras terendah lapan tahun lalu pada November. Ketidaktentuan dalam pentadbiran baru kerajaan buruh dan sektor perumahan yang perlahan telah menyebabkan sebahagian besar perniagaan pesimis dengan keadaan semasa ekonomi. Tinjauan yang dibuat menunjukkan bacaan 39.3% respondan menjangka ekonomi akan perlahan tahun depan. Ini juga adalah jumlah pesimis yang tertinggi sejak 2009.

Data pelaburan perniagaan Australia

Australia merekod bacaan kukuh dalam data pelaburan perniagaan yang ditunjukkan dalam laporan yang dikeluarkan pukul 8.30 pagi pada Khamis. Jumlah pelaburan pada suku ketiga meningkat 1% kepada $29.368 billion dengan data kali ini sejajar dengan jangkaan yang dibuat oleh RBA (bank pusat Australia).

Indeks sektor pembuatan, China (Khamis)

Indeks sektor pembuatan China  (China manufacturing PMI) meningkat kepada 51.8 pada November melebihi jangkaan 51.5 di mana sektor perkhidmatan pula naik dari 54.3 kepada 54.8 pada tempoh sama. Data hari ini menggambarkan ekonomi China yang lebih baik dengan momentum yang bertambah bulan ini.

Data inflasi Zon- Eropah (Khamis)

Inflasi Zon-Eropah meningkat pada November dengan indeks harga pengguna (Consumer Price Index, CPI) naik ke paras 1.5% daripada 1.4% sebelum ini. Kadar inflasi ini masih lagi berada di bawah sasaran 2% dan masih belum menyokong kenaikan kadar faedah secara beransur-ansur.

Data inflasi US (Khamis)

Perbelanjaan pengguna Amerika Syarikat mendatar pada Oktober dengan petunjuk harga juga tidak banyak yang berubah. Statistik yang dikeluarkan pada Khamis menunjukkan perbelanjaan pengguna yang mewakili lebih daripada dua per tiga aktiviti ekonomi U.S. meningkat 0.3% bulan lalu selepas meningkat 0.9% yang dikaji semula pada September.


Permintaan Minyak Lebih Tinggi Tahun Depan, Harga Dijangka Terus Naik

OPEC pada Isnin menaikkan ramalannya terhadap permintaan minyak mentah untuk tahun 2018 dan mengatakan perjanjian pengurangan bekalan oleh pengeluar telah mengurangkan simpanan minyak yang berpotensi mengurangkan lagi bekalan minyak mentah tahun hadapan.
Organization Petroleum Exporting Countries (OPEC) juga berkata laporan bulanan menunjukkan permintaan akan melebihi unjuran kerana pengukuhan ekonomi global.
OPEC berkata dunia mungkin memerlukan 33.42 juta tong minyak mentah sehari tahun depan, bertambah 360,000 berbanding unjuran sebelum ini. Ini juga adalah kenaikan unjuran permintaan global keempat unjuran berturut-turut sejak Julai.
 “Pertumbuhan ekonomi global lebih menyeluruh dan momentumnya juga lebih kuat,” kata OPEC. “Momentum ini juga boleh bertambah dari masa ke semasa.”
Minyak WTI (West Texas Intermediate) setakat ini naik 0.16% kepada $56.83 setong. Manakala minyak Brent susut 0.19% kepada $63.40 setong setakat pukul 10.46 malam pada Isnin.
Pematuhan kepada perjanjian potongan bekalan minyak mentah pula meningkat kepada 100% daripada 98% pada September.

OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.


Analisis teknikal AUD/USD – Timeframe H1 – 10/1/2018

Seperti jangkaan AUD/USD berjaya untuk terus bearish semalam setelah ia gagal untuk breakout Key Resistance sekitar harga 0.7880/70 dan membentuk new LL(rujuk analisis 8/1/2018). Jika diperhatikan ketika ini, ia berpotensi untuk membentuk pattern reversal signal bearish ‘head and shoulder’ sekiranya ia gagal untuk breakout Key Resistance terhampir hari ini 0.7830 untuk terus bearish.
 Target bearish terhampir adalah 0.7805 dan jika breakout ia aakan mencapai ke support seterusnya iaitu 0.7780 bagi membentuk new LL. Walaubagaimanapun, jika ia breakout Key Resistance hari ini, AUD/USD berkemungkinan akan menguji previous LH 0.7860 sebelum bearish.
Oleh itu, kebarangkalian untuk bearish adalah tinggi ketika ini selagi ia tidak breakout 0.7873.


Analisis Teknikal EUR/USD – Timeframe H1 – 10/10/2018

Pergerakan harga pada pasangan matawang EUR/USD semalam melihatkan harga mengalami kejatuhan pada sesi pasaran Eropah setelah pasaran masih dilanda kebimbangan terhadap krisis bajet Itali di mana harga telah turun membuat Lower Low yang baru melepasi paras support 1.14600. Namun harga kembali membuat kenaikan semula setelah matawang USD mula lemah berikutan kejatuhan hasil bon kerajaan AS dan jika dilihat berdasarkan indicator Moshed Magic Line, harga yang bergerak perlahan di sekitar paras Magic Pivot pada sesi pasaran Asia sebelumnya membuat penurunan sehingga ke paras support MagicS1 dan menuju ke support MagicS2 sebelum harga kembali melonjak sehingga 70 pips semula ke paras Magic Pivot dan menutup harga di paras sekitarnya.
Pada sesi pasaran Asia hari ini, harga yang didagangkan lebih tinggi dari paras Magic Pivot 1.1474 hari ini telah membuat kenaikan ke paras resistance 1.1517 (MagicR1). Jika USD terus didagangkan lemah, harga dijangka akan meneruskan kenaikan dan menguji paras resistance 1.1546 (MagicR2) yang berada pada zon tumpuan harga sebelum ini. Dan jika harga masih mengekalkan kenaikan yang dibuat, jangkaan harga akan menuju ke paras resistance seterusnya yang lebih tinggi yang dilihat berada pada paras 1.1588 (MagicR3).
 Sebaliknya, jika matawang USD kembali mengukuh dalam pasaran, harga bakal menyambung semula penurunan yang dibuat dan paras support 1.1445 (MagicS1) dilihat paras awal yang akan dituju harga. Kemudian, harga yang masih meneruskan penurunan bakal membuat Lower Low yang baru dan dijangka akan ke paras support seterusnya iaitu pada 1.1403 (MagicS2). Paras support 1.1374 (MagicS3) pula dilihat paras tumpuan yang berada lebih rendah jika harga masih mengekalkan momentum penurunannya.
Kawal posisi dagangan anda dengan baik dalam menghadapi sentimen pasaran yang tidak menentu. Lihat pada paras-paras penting yang dipaparkan pada indicator Moshed Magic Line bagi membantu anda membuat keputusan terbaik untuk setiap posisi dagangan harian anda.

Paras support: 1.1445, 1.1403, 1.1374.
Paras resistance: 1.1517, 1.1546, 1.1588.


Dengan Pound Yang Berisiko, Boleh Ke GBP/USD Teruskan Kenaikan?

Goldman Sachs tidak begitu optimis terhadap ekonomi Amerika Syarikat (AS) dan telah mengemaskini semula unjuran pertumbuhan Keluaran Dalam Negara Kasar (KDNK) AS untuk menguncup 4.6% pada tahun ini.
Hal ini juga telah memberi kesan terhadap penyusutan US dolar pada awal permulaan dagangan minggu ini selepas penganalisis di Citi Bank telah mengubah pandangan bearish terhadap aset berisiko kepada lebih neutral.
Selain EUR/USD, pergerakan harga pada carta pasangan matawang GBP/USD juga turut mencatatkan kenaikan pada sesi pasaran Asia namun kenaikan dilihat perlahan dengan pelabur masih berwaspada untuk dagangan Pound.
Menambahkan kebimbangan apabila Gabenor Bank of England (BOE), Andrew Bailey telah mengirim surat pemberitahuan kepada bank-bank komersial untuk bersedia bagi kadar faedah negatif, menurut akhbar Sunday Times.
Hal ini berkemungkinan akan memberi kesan terhadap penurunan harga di carta GBP/USD semula.
Harga kini telah bergerak di atas paras sokongan Moving Average 50 (MA50) pada rangka masa 1 jam pergerakan yang memberi isyarat trend bullish. Kenaikan harga telah mencapai paras tumpuan 1.25000.
 Kenaikan lebih tinggi akan menguji paras rintangan pada 1.25300 sebelum kenaikan yang diteruskan akan menguji zon resistance di bawah paras 1.26500.
Namun jika harga kembali membuat penurunan di bawah paras sokongan dinamik MA50 semula, harga bakal kembali menuju zon RBS (resistance become support) dalam julat harga 1.24000-1.23600.
Penurunan lebih rendah akan menuju zon support tumpuan pada penghujung dagangan Jun sekitar paras 1.22500.
Data ekonomi UK pada sesi Eropah turut akan menjadi tumpuan pelabur yang akan mempengaruhi matawang Pound dalam pasaran.
Lihat gambar carta pasangan matwaang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI